AN COIMISIÚN EORPACH An Bhruiséil,14.7.2021 COM(2021) 558 final/2 2021/0203(COD) Togra le haghaidh TREOIR Ó PHARLAIMINT NA hEORPA AGUS ÓN gCOMHAIRLE maidir le héifeachtúlacht fuinnimh (athmhúnlú) (Téacs atá ábhartha maidir le LEE) {SEC(2021) 558 final} - {SWD(2021) 623 final} - {SWD(2021) 624 final} - {SWD(2021) 625 final} - {SWD(2021) 626 final} - {SWD(2021) 627 final}



MEABHRÁN MÍNIÚCHÁIN 1. COMHTHÉACS AN TOGRA Le glacadh an Chomhaontaithe Ghlais don Eoraip i mí na Nollag 2019, leag an Coimisiún amach ‘straitéis nua fáis arb é is aidhm di an tAontas Eorpach a chlaochlú ina shochaí chóir rathúil, ag a bhfuil geilleagar nua-aimseartha iomaíoch atá tíosach ar acmhainní, geilleagar nach mbeidh aon ghlanastaíochtaí gás ceaptha teasa ann in 2050, agus nach mbeidh an fás eacnamaíoch ceangailte le húsáid acmhainní. Tá sé d’aidhm aige freisin caipiteal nádúrtha an Aontais a chosaint, a chaomhnú agus a mhéadú, agus sláinte agus folláine na saoránach a chosaint ar rioscaí agus tionchair a bhaineann leis an gcomhshaol’. Chun na cuspóirí sin a bhaint amach, ‘ní mór tús áite a thabhairt don éifeachtúlacht fuinnimh’. Ag an ócáid sin, d’fhógair an Coimisiún freisin go gcuirfeadh sé plean i láthair a ndéanfaí measúnú tionchair air chun sprioc laghdaithe astaíochtaí gás ceaptha teasa (GCT) an Aontais le haghaidh 2030 a mhéadú ar bhealach freagrach, agus gheall sé ‘athbhreithniú a dhéanamh agus moladh a dhéanamh go ndéanfaí athbhreithniú, i gcás inar gá, ar an reachtaíocht ábhartha fuinnimh faoi Mheitheamh 2021’. I mí an Mhárta 2020, chuir an Coimisiún síos togra le haghaidh Dlí Aeráide Eorpach chun an Eoraip a dhícharbónú faoi 2050. Ina Phlean um Sprioc Aeráide (CTP), mhol an Coimisiún uaillmhian an Aontais a ardú agus astaíochtaí gás ceaptha teasa a laghdú go 55 % ar a laghad faoi bhun leibhéil 1990 faoi 2030, is géarú suntasach é sin i gcomparáid leis an sprioc 40 % atá ann cheana. Ina theannta sin, leagadh amach sa Phlean um Sprioc Aeráide gníomhaíochtaí riachtanacha atá ag teastáil ar fud earnálacha uile an gheilleagair, lena n‑áirítear an t‑athbhreithniú ar na príomhionstraimí reachtacha chun an uaillmhian mhéadaithe sin a bhaint amach agus chun an gealltanas a tugadh sa Teachtaireacht maidir leis an gComhaontú Glas don Eoraip a chur i gcrích, is é sin plean cuimsitheach a chur ar aghaidh chun sprioc an Aontais Eorpaigh le haghaidh 2030 a mhéadú i dtreo 55 % ar bhealach freagrach. Tá an Plean um Sprioc Aeráide i gcomhréir freisin le cuspóir Chomhaontú Pháras an méadú ar an teocht dhomhanda a choimeád go mór faoi bhun 2 °C agus iarrachtaí a dhéanamh í a choimeád faoi 1,5 °C. I mí na Nollag 2020, d’fhormhuinigh an Chomhairle Eorpach sprioc cheangailteach de chuid an Aontais maidir le glanlaghdú intíre de 55 % ar a laghad ar astaíochtaí gás ceaptha teasa faoi 2030 i gcomparáid le 1990. Tháinig an Chomhairle Eorpach ar an gconclúid gur gá an uaillmhian i leith na haeráide a ardú ar bhealach lena spreagfaí fás eacnamaíoch inbhuanaithe, lena gcruthófaí poist ar ardchaighdeán, lena dtabharfaí tairbhí sláinte agus comhshaoil do shaoránaigh an Aontais, agus lena gcuirfí le hiomaíochas fadtéarmach gheilleagar an Aontais ar fud an domhain trí nuálaíocht i dteicneolaíochtaí glasa a chur chun cinn. An 22 Aibreán 2021, tháinig Parlaimint na hEorpa agus an Chomhairle ar chomhaontú polaitiúil sealadach chun laghdú 55 % ar a laghad ar astaíochtaí GCT a bhaint amach faoi 2030. Leagtar amach leis sin an creat gníomhaíochta chun astaíochtaí gás ceaptha teasa a laghdú sna blianta amach romhainn, ach ní mór é a chur chun feidhme trí reachtaíocht shonrach chun a áirithiú go dtarlóidh na laghduithe sin. Léirítear i réamh-mheastacháin, dá gcuirfí na beartais reatha chun feidhme ina n‑iomláine, go mbeadh laghduithe 45 % nó mar sin ar astaíochtaí gás ceaptha teasa i gcomparáid le leibhéil 1990, ach astaíochtaí agus ionsú talamhúsáide as an áireamh, agus thart ar 47 % dá gcuirfí talamhúsáid san áireamh. Dá bhrí sin, déantar réamhamharc sa Phlean um Sprioc Aeráide 2030 ar shraith gníomhaíochtaí a bhfuil gá leo i ngach earnáil den gheilleagar, agus ar sheoladh athbhreithnithe ar na príomhionstraimí reachtacha chun an uaillmhian mhéadaithe sin a bhaint amach. Chun an méid sin a chur chun feidhme, fógraíodh le Clár Oibre 2021 an Choimisiúin Eorpaigh 2021 pacáiste dar teideal ‘Fit for 55’ arb é is aidhm leis astaíochtaí gás ceaptha teasa a laghdú 55 % ar a laghad faoi 2030, agus Eoraip aeráidneodrach a bhaint amach faoi 2050. Cumhdóidh an pacáiste seo raon leathan réimsí beartais, lena n‑áirítear éifeachtúlacht fuinnimh, foinsí in-athnuaite fuinnimh, úsáid talún, cánachas fuinnimh, comhroinnt díchill agus trádáil astaíochtaí. Is réimse tábhachtach gníomhaíochta é an éifeachtúlacht fuinnimh, agus ní féidir dícharbónú iomlán gheilleagar an Aontais a bhaint amach dá uireasa. Is é an toradh atá ar an Treoir maidir le hÉifeachtúlacht Fuinnimh an beartas éifeachtúlachta fuinnimh atá ag an Aontas faoi láthair chun na deiseanna coigilte fuinnimh atá éifeachtach ó thaobh costais de a ghabháil. I mí na Nollag 2018, leasaíodh an Treoir maidir le hÉifeachtúlacht Fuinnimh mar chuid den phacáiste ‘Fuinneamh Glan do gach Eorpach’, go háirithe chun príomhsprioc nua éifeachtúlachta fuinnimh an Aontais le haghaidh 2030 a chur san áireamh, is é sin 32,5 % ar a laghad (i gcomparáid le húsáid réamh-mheasta fuinnimh in 2030), agus chun an oibleagáid maidir le coigilteas fuinnimh a leathnú agus a neartú tar éis 2020. Cé gur féidir gur baineadh amach sprioc éifeachtúlachta fuinnimh 2020 mar gheall ar na cúinsí eisceachtúla a cruthaíodh le paindéim Covid-19, níl suim na rannchuidithe náisiúnta a chuir na Ballstáit in iúl sna Pleananna Comhtháite Náisiúnta Fuinnimh agus Aeráide (NECP) faoi leibhéal uaillmhéine an Aontais de 32,5 % in 2030. Bheadh laghdú 29,4 % ar thomhaltas deiridh fuinnimh (FEC) agus 29,7 % ar thomhaltas príomhúil fuinnimh (PEC) mar thoradh ar na rannchuidithe i dteannta a chéile i gcomparáid leis na réamh-mheastacháin ó chás tagartha 2007 le haghaidh 2030. B’ionann sin agus bearna chomhchoiteann uaillmhéine de 2,8 pointe céatadáin i gcás tomhaltas príomhúil fuinnimh agus 3.1 pointe céatadáin i gcás tomhaltas deiridh fuinnimh le haghaidh AE27. Cuireann an bhearna sin isteach freisin ar leibhéal na n‑iarrachtaí is gá chun uaillmhian níos airde spriocanna éifeachtúlachta fuinnimh a bhaint amach. Is é conclúid an Mheasúnaithe Tionchair ar an bPlean um Sprioc Aeráide nach dócha go mbainfí amach na leibhéil éifeachtúlachta fuinnimh níos airde atá riachtanach trí fhórsaí an mhargaidh, trí eagrú reatha an mhargaidh agus trí fhorbairt teicneolaíochta amháin, rud a chiallaíonn go bhfuil gá le tuilleadh iarrachtaí. De réir an mheasúnaithe tionchair a ghabhann leis an Treoir seo, is gá méadú suntasach a dhéanamh ar fheabhsuithe éifeachtúlachta fuinnimh ón leibhéal uaillmhéine reatha de 32,5 %. Mar gheall ar an leibhéal uaillmhéine níos airde, is gá, i ngach cás lena mbaineann éifeachtúlacht ó thaobh costais de, éifeachtúlacht fuinnimh a chur chun cinn ar bhealach níos láidre i ngach réimse den chóras fuinnimh agus i ngach earnáil ábhartha, i ngach cás ina n‑imríonn gníomhaíocht tionchar ar éileamh fuinnimh, amhail earnáil an iompair, earnáil an uisce agus earnáil na talmhaíochta. Tá tábhacht ar leith ag baint le dul i ngleic leis an nasc uisce-fuinnimh, mar gheall ar riachtanais mhéadaitheacha uisce agus fuinnimh, nó an brú méadaitheach atá ar acmhainní uisce i ngeall ar an athrú aeráide. Is gné thábhachtach í an Treoir maidir le hÉifeachtúlacht Fuinnimh chun dul chun cinn a dhéanamh i dtreo neodracht aeráide faoi 2050, faoina gcaithfear le héifeachtúlacht fuinnimh mar fhoinse fuinnimh inti féin. Tugtar tacaíocht do phríomhról na héifeachtúlachta fuinnimh leis an bprionsabal ‘tús áite a thabhairt don éifeachtúlacht fuinnimh’. Aithnítear é mar threoirphrionsabal de bheartas fuinnimh an Aontais agus ba cheart é a chur san áireamh i ngach earnáil, ní hamháin sa chóras fuinnimh, ach ar gach leibhéal, lena n‑áirítear an earnáil airgeadais. Ba cheart réitigh éifeachtúlachta fuinnimh a mheas mar an chéad rogha i gcinntí pleanála agus infheistíochta, agus rialacha nua á leagan síos le haghaidh thaobh an tsoláthair agus i gcomhair réimsí beartais eile. Aithníodh an prionsabal mar phríomhghné den Straitéis um Chomhtháthú Earnáil an Fhuinnimh.. Cé go bhfuil an acmhainneacht coigiltis fuinnimh fós mór i ngach earnáil, tá dúshlán ar leith ann a bhaineann le hiompar, ós rud é gurb í is cúis le 30 % den tomhaltas deiridh fuinnimh, agus le foirgnimh, ós rud é go bhfuil drochfheidhmíocht fuinnimh ag 75 % de stoc foirgneamh an Aontais. Earnáil thábhachtach eile a bhfuil aird níos mó á tabhairt uirthi is ea earnáil na teicneolaíochta faisnéise agus cumarsáide (TFC), arb í is cúis le 5-9 % d’úsáid leictreachais iomlán an domhain agus níos mó ná 2 % de na hastaíochtaí ar fad. In 2018, ba é 76,8 TWh tomhaltas fuinnimh na lárionad sonraí san Aontas. Meastar go n‑ardóidh sé sin go 98,5 TWh faoi 2030, méadú 28 %. Is féidir an méadú sin i ndearbhthéarmaí a fheiceáil chomh maith i dtéarmaí coibhneasta: laistigh den Aontas, tháinig 2,7 % den éileamh ar leictreachas in 2018 ó na hionaid sonraí agus 3,21 % a bheidh san éileamh sin faoi 2030 má leantar leis an bhforbairt ar an gconair reatha.. Leagadh béim cheana féin i Straitéis Dhigiteach na hEorpa ar an ngá le lárionaid sonraí inbhuanaithe atá an-éifeachtúil ó thaobh fuinnimh de agus le bearta trédhearcachta d’oibreoirí teileachumarsáide maidir lena lorg comhshaoil. Is gníomhaí eacnamaíoch tábhachtach inti féin í an earnáil phoiblí agus is í is cúis le thart ar 5 go 10 % de thomhaltas deiridh fuinnimh iomlán an Aontais. Ar an iomlán, meastar gur thart ar 16 % an scair de chonarthaí soláthair phoiblí a chuireann an tAontas i leith comhlachtaí rialtais láir. Ar leibhéal na mBallstát athraíonn sé sin idir 5 % agus 86 %. Meastar go n‑úsáideann foirgnimh phoiblí thart ar 2 % de thomhaltas deiridh fuinnimh an Aontais. Tá acmhainneacht choigiltis atá éifeachtach ó thaobh costais de fós san earnáil phoiblí ina hiomláine maidir le hathchóiriú agus bainistiú fuinnimh na bhfoirgneamh atá ann cheana chomh maith le foirgnimh, táirgí agus seirbhísí atá tíosach ar fhuinneamh a sholáthar amach anseo. Tá an tionsclaíocht ar cheann de na hearnálacha a bhain feabhsuithe suntasacha éifeachtúlachta fuinnimh amach le deich mbliana anuas. Mar sin féin, tá deiseanna coigilte ann fós atá éifeachtach ó thaobh costais de. Ídíonn téamh agus fuarú leath de thomhaltas deiridh fuinnimh an Aontais, rud a fhágann gurb é an earnáil fuinnimh úsáide deiridh is mó. Tá an-acmhainneacht ann i gcónaí úsáid fuinnimh san earnáil sin a laghdú, agus na teochtaí is gá a bhaint amach ag an am céanna. Dá bhrí sin, tá ról ríthábhachtach ag téamh agus fuarú in uaillmhian an Aontais aistriú go geilleagar glan a bheidh neodrach ó thaobh carbóin de faoi 2050. Tá gá le cuid mhór den iarracht i réimse na bhfoirgneamh a insliú ar bhealach níos fearr, ach tá acmhainneacht ann freisin maidir leis an teas nó an fuacht atá ag teastáil a sholáthar ar bhealach níos éifeachtúla. Is féidir le caillteanais fuinnimh i gclaochlú, i dtarchur agus i ndáileadh fuinnimh a bheith suntasach. In éagmais modheolaíochtaí coiteanna agus tuairisciú coiteann, is deacair líonraí nó oibreoirí nó feidhmíocht tagarmhairc a chur i gcomparáid le chéile. Go deimhin, níl aon sainmhíniú aonfhoirmeach ar chaillteanais fuinnimh laistigh den Aontas agus dá réir sin tá an cháilíocht sonraí fo-optamach, rud ar gá aghaidh a thabhairt air. Is é earnáil na dteaghlach is cúis le thart ar an gceathrú cuid den tomhaltas deiridh fuinnimh ar fad san Aontas. Tá tionchar tábhachtach ag iompar na dtomhaltóirí agus na saoránach ar an tomhaltas fuinnimh sin agus tá roinnt forálacha sa Treoir maidir le hÉifeachtúlacht Fuinnimh a thacaíonn le cumhachtú saoránach agus tomhaltóirí. Mar gheall ar easpa gnéithe láidre ó thaobh iompraíochta tomhaltóirí agus cumhachtaithe tomhaltóirí maidir le héifeachtúlacht fuinnimh a chur chun cinn, go háirithe ar leibhéil níos áitiúla, níl dóthain dreasachtaí ann do thomhaltóirí chun feabhsuithe ar éifeachtúlacht fuinnimh a bhaint amach agus chun dul i ngleic le costais tosaigh arda agus le fadhb na ndreasachtaí scoilte. Cé go gcuirtear dreasachtaí ar fáil do na Ballstáit cheana féin leis an Treoir maidir le hÉifeachtúlacht Fuinnimh chun aghaidh a thabhairt ar bhochtaineacht fuinnimh, leag an ghéarchéim Covid19 béim ar an bpráinn a bhaineann le haghaidh a thabhairt ar bhochtaineacht fuinnimh, más ea go bhfuil an tAontas chun Eoraip shóisialta a chruthú, mar a comhaontaíodh le Gealltanas Comhpháirteach Sóisialta Porto, a fhreastalaíonn ar riachtanais na saoránach uile trína chur ar a gcumas ról gníomhach a imirt san aistriú glas, agus éifeachtaí díobhálacha a mhaolú ag an am céanna gan aon duine a fhágáil ar lár. Beidh aird ar na leibhéil bochtaineachta fuinnimh ar fud na mBallstát mar d’fhéadfadh sé go mbeadh deacrachtaí ag níos mó Eorpach rochtain a fháil ar fhuinneamh riachtanach, go háirithe mar gheall ar an ardú ar chostais fuinnimh agus ar an dífhostaíocht. Chomh maith leis sin, d’fhéadfadh sé go mbeadh teaghlaigh mheánioncaim i mbaol bochtaineachta fuinnimh a mhéadú go luath amach anseo, mar sa lá atá inniu ann is teaghlaigh meánioncaim (níos ísle) iad formhór na dteaghlach atá thíos leis an mbochtaineacht fuinnimh. Aithníodh éifeachtúlacht fuinnimh mar an réiteach is éifeachtaí chun bochtaineacht fuinnimh a mhaolú agus chun cuid de na tionchair dhiúltacha dáileacháin a d’fhéadfadh a bheith ag bearta praghsála a shárú. De réir mar a cheanglaítear leis an gComhaontú Glas don Eoraip, tabharfaidh an Treoir maidir le hÉifeachtúlacht Fuinnimh mar aon leis na tionscnaimh eile faoin bpacáiste ‘Fit for 55’ [‘Ullamh le haghaidh 55’], go háirithe Ciste Sóisialta na hAeráide, aghaidh ar an dá dhúshlán agus iompófar iad, riachtanais aeráide agus shóisialta, ina ndeiseanna. Sa chomhthéacs sin, cuideoidh na leasuithe leis an Treoir maidir le hÉifeachtúlacht Fuinnimh a neartú chun aghaidh a thabhairt ar bhealach níos fearr ar na bacainní agus na teipeanna margaidh atá fós ann trí chuspóirí leathan an Chomhaontaithe Ghlais don Eoraip a bhreithniú, arb é is aidhm dó gan aon duine a fhágáil ar lár agus geilleagar inbhuanaithe a chur ar fáil. Dá bhrí sin neartófarna forálacha éagsúla atá sa Treoir maidir le hÉifeachtúlacht Fuinnimh leis an togra chun a áirithiú go rannchuideoidh sí ar an mbealach is fearr leis an sprioc aeráide níos airde, is é sin uaillmhian go laghdófar astaíochtaí gás ceaptha teasa 55 % ar a laghad faoi 2030, mar a leagtar amach sa Phlean um Sprioc Aeráide. • Comhsheasmhacht le forálacha atá sa réimse beartais cheana Tá an Togra mar chuid de chreat beartais níos leithne maidir le beartais éifeachtúlachta fuinnimh lena dtugtar aghaidh ar acmhainneacht éifeachtúlachta fuinnimh i réimsí beartais sonracha, lena n‑áirítear foirgnimh (Treoir 2010/31/CE (an Treoir maidir le Feidhmíocht Fuinnimh Foirgneamh (EBPD)), táirgí (Treoir 2009/125/CE, Rialachán (AE) 2017/1369 agus Rialachán (AE) 2020/740) agus Rialachán Rialachais (AE) 2018/1999. Tá ról an-tábhachtach ag na beartais sin ó thaobh coigilteas fuinnimh a bhaint amach nuair a chuirtear táirgí nua in ionad táirgí eile nó nuair a dhéantar foirgnimh a thógáil nó a athchóiriú.. Tá an Togra comhsheasmhach leis an togra le haghaidh athbhreithniú ar an Treoir maidir le Fuinneamh In-athnuaite.. Leagtar amach sa togra seo le haghaidh Athmhúnlú na Treorach maidir le hÉifeachtúlacht Fuinnimh creat le haghaidh beartais éifeachtúlachta fuinnimh eile trí spriocanna éifeachtúlachta fuinnimh a leagan síos agus trí na príomhbhearta trasearnála a leagan síos chomh maith le bearta níos sonraí. Díríonn sé ar choigilteas fuinnimh san earnáil phoiblí lena n‑áirítear trí oibleagáidí chun foirgnimh phoiblí a athchóiriú go bliantúil agus éifeachtúlacht fuinnimh a chur san áireamh i soláthar earraí, seirbhísí, oibreacha agus foirgneamh. Tá an aidhm ar leith lena mbaineann ó thaobh foirgnimh phoiblí de comhlántach don EPBD, lena leagtar síos na caighdeáin agus na hoibleagáidí teicniúla sonracha a bhaineann le foirgnimh. Freastalaíonn an earnáil phoiblí ar an bpobal i gcoitinne, lena n‑áirítear na custaiméirí leochaileacha agus iad siúd atá i mbaol bochtaineachta fuinnimh, á áirithiú ar an gcaoi sin nach bhfágfar aon duine ar gcúl i gcomhréir le cuspóirí an Chomhaontaithe Ghlais don Eoraip. Tá an fócas speisialta ar an earnáil phoiblí sa Treoir maidir le hÉifeachtúlacht Fuinnimh ríthábhachtach chun a ról eiseamláireach a ghlacadh i gcur chun cinn na héifeachtúlachta fuinnimh. Tá tús curtha ag an gCoimisiún leis an athbhreithniú ar EPBD d’fhonn togra a chur i láthair i dtreo dheireadh 2021. Cé nach féidir réamhbhreith a dhéanamh ag an bpointe seo ar thoradh an athbhreithnithe sin, urramaítear leis an togra seo ról sonrach EPBD maidir le ceanglais feidhmíochta fuinnimh is fearr ó thaobh costais de a leagan síos, agus forálacha na Treorach maidir le hÉifeachtúlacht Fuinnimh a bhaineann le ról eiseamláireach na gcomhlachtaí poiblí a neartú, go háirithe maidir le foirgnimh (Airteagal 5 agus Airteagal 6), agus soláthar poiblí (Airteagal 7), ina soláthraítear an creat cothrománach is gá le haghaidh gníomhaíochta.

Leagtar amach sa Treoir maidir le hÉifeachtúlacht Fuinnimh an creat le haghaidh pleanáil téimh agus fuaraithe le go bhféadfaidh na Ballstáit éifeachtúlacht fuinnimh agus acmhainneacht fuinnimh in-athnuaite a shainaithint. Déantar foráil ann freisin maidir le faireachán a dhéanamh ar bheartais agus ar bhearta chun leas a bhaint as an acmhainneacht sin. Tacaíonn na beartais agus na bearta sin go díreach leis an sprioc in-athnuaite a bhaint amach maidir leis an sprioc d’earnáil an téimh agus an fhuaraithe a leagtar amach in Airteagal 24 den Treoir maidir le Fuinneamh In-athnuaite. Mar shampla, chuirfeadh sainmhíniú athbhreithnithe ar théamh agus fuarú ceantair éifeachtúil (Airteagal 2(43) den Treoir maidir le hÉifeachtúlacht Fuinnimh) úsáid fuinnimh in-athnuaite i dtéamh agus i bhfuarú ceantair chun cinn go díreach. Vice versa, rannchuideodh na fospriocanna sin le cuspóirí éifeachtúlachta fuinnimh na Treorach maidir le hÉifeachtúlacht Fuinnimh a bhaint amach. Ina theannta sin, déanfar na bearta pleanála don earnáil téimh agus fuaraithe faoin Treoir maidir le hÉifeachtúlacht Fuinnimh a shioncrónú le hamlíne NECPanna. Éascaítear leis sin comhsheasmhacht níos fearr idir NECPanna, na Measúnuithe Cuimsitheacha agus na measúnuithe ar acmhainneacht fuinnimh ó fhoinsí in-athnuaite agus ar úsáid dramhtheasa agus dramhfhuachta san earnáil téimh agus fuaraithe de bhun Airteagal 15(7) den Treoir maidir le Fuinneamh In-athnuaite. Leagtar amach sonraí an tuairiscithe ar fhorálacha éagsúla den Treoir maidir le hÉifeachtúlacht Fuinnimh sa Rialachán Rialachais (Rialachán (AE) 2018/1999).). Faoin Rialachán seo, ceanglaítear ar gach Ballstát plean comhtháite náisiúnta fuinnimh agus aeráide (NECP) deich mbliana a bhunú le haghaidh 2021-2030, ina leagtar amach an chaoi a bhfuil sé beartaithe aige rannchuidiú, inter alia, le sprioc 2030 maidir le héifeachtúlacht fuinnimh. Áirítear sa Rialachán Rialachais freisin ceanglais shonracha maidir le spriocanna éifeachtúlachta fuinnimh, oibleagáidí tuairiscithe, faireachán ar dhul chun cinn, agus gníomhaíochtaí ceartaitheacha a bheidh le déanamh i gcás nach bhfuil uaillmhian ná dul chun cinn leordhóthanach ann. Beidh gá le hanailís a dhéanamh ar thionchair na n‑athruithe sa Treoir seo, rud a d’fhéadfadh a bheith ina cheangal go ndéanfaí an Rialachán Rialachais a leasú ina dhiaidh sin chun comhleanúnachas idir an dá ghníomh dlí a áirithiú. Ba cheart forálacha nua, go háirithe maidir le rannchuidithe táscacha náisiúnta, sásraí líonta bearna agus oibleagáidí tuairiscithe a leagan síos, a aistriú agus a chuíchóiriú leis an Rialachán Rialachais, a luaithe a dhéanfar athbhreithniú air, chun ceanglais fhorluiteacha a sheachaint. D’fhéadfadh sé gur gá athmheasúnú a dhéanamh ar roinnt forálacha den Rialachán Rialachais freisin i bhfianaise na n‑athruithe a mholtar sa Treoir seo. Déantar idirghníomhú sa Treoir maidir le hÉifeachtúlacht Fuinnimh le reachtaíocht eile maidir le héifeachtúlacht fuinnimh, i.e. an Treoir maidir le Feidhmíocht Fuinnimh Foirgneamh, Treoir an Aontais maidir le hÉicidhearthóireacht, Rialacháin an Aontais maidir le Lipéadú Fuinnimh agus Bonn. Leagtar síos leis na hionstraimí sin íoschaighdeáin feidhmíochta, ach ní cheanglaítear leo rátaí athsholáthair a luathú ná torthaí níos éifeachtúla os cionn an íosmhéid a roghnú. Príomhshásraí atá ar fáil do na Ballstáit chun borradh a chur faoina gcoigilteas fuinnimh os cionn rátaí nádúrtha chun ceanglais na Treorach maidir le hÉifeachtúlacht Fuinnimh a chomhlíonadh, is é atá i gceist leo ionad feistí neamhéifeachtúla fuinnimh a spreagadh agus roghanna níos éifeachtúla a spreagadh. Le gach ionstraim, tugtar aghaidh ar ghnéithe éagsúla éifeachtúlachta fuinnimh, ach is í an sprioc chéanna i gcónaí lena bhfuiltear ag díriú i.e. éifeachtúlacht fuinnimh a fheabhsú agus sprioc fhoriomlán an Aontais maidir le héifeachtúlacht fuinnimh a bhaint amach. I réimsí eile, comhlánaíonn an Treoir maidir le hÉifeachtúlacht Fuinnimh reachtaíocht eile chun an bhéim ar éifeachtúlacht fuinnimh a mhéadú agus ar an gcaoi sin méid iomlán an choigiltis fuinnimh a mhéadú, mar shampla na bearta maidir le soláthar poiblí, gréasáin fuinnimh agus téamh agus fuarú. • Comhsheasmhacht le beartais eile de chuid an Aontais Idirghníomhaíonn athruithe ar struchtúr beartais na Treorach maidir le hÉifeachtúlacht Fuinnimh leis na beartais agus na bearta atá ann cheana agus atá beartaithe, lena n‑áirítear meicníochtaí agus bearta praghsála agus neamhphraghsála. Oibríonn an Treoir maidir le hÉifeachtúlacht Fuinnimh, lena dtugtar aghaidh ar bhacainní margaidh atá ann cheana atá ag cur isteach ar éifeachtúlacht fuinnimh, ar aon dul le tabhairt isteach na trádála astaíochtaí le haghaidh breoslaí a úsáidtear i bhfoirgnimh, rud a laghdóidh an t‑am aisíocaíochta i leith infheistíochtaí éifeachtúlachta fuinnimh agus a neartóidh an cás gnó maidir le bearta éifeachtúlachta fuinnimh ar fud an Aontais. Léiríodh sa Phlean um Sprioc Aeráide go bhfuil gá le meascán d’idirghabháil rialála agus de phraghsáil carbóin chun an bealach is éifeachtaí ó thaobh costais de a bhaint amach chun an sprioc a bhaint amach maidir le gás ceaptha teasa a laghdú 55 %. Tá sé ríthábhachtach cothromaíocht a bhaint amach idir an phraghsáil carbóin agus na beartais rialála chun an sprioc aeráide mhéadaithe a bhaint amach ar bhealach atá éifeachtúil ó thaobh costais de, agus aon tionchar a bheadh ag costais charbóin a mhaolú, go háirithe ar chustaiméirí leochaileacha agus ar úsáideoirí deiridh. Ag an am céanna, le trádáil astaíochtaí ginfear ioncaim bhreise ó cheantanna lamháltas is féidir a ath-leithdháileadh i measc na mBallstát agus laistigh de na Ballstáit chun tacú le húsáideoirí deiridh leochaileacha agus fuinneamhbhochta a mbillí a íoc agus athchóiriú foirgneamh a dhéanamh. Sa phacáiste ‘Fit for 55’ tugtar le chéile na hionstraimí ábhartha beartais ar féidir leo rannchuidiú leis an sprioc maidir le gás ceaptha teasa a laghdú 55 % agus arb é is aidhm dó é sin a dhéanamh ar bhealach comhleanúnach agus comhréireach i measc rialachán agus treoracha ábhartha eile. Is amhlaidh atá go háirithe i gcás na Treorach maidir le hÉifeachtúlacht Fuinnimh, na Treorach maidir le Fuinneamh In-athnuaite (REDII), Córas Trádála Astaíochtaí an Aontais (ETS), an Rialacháin maidir le Comhroinnt Díchill (ESR), Talamhúsáid, Athrú sa Talamhúsáid agus Foraoiseacht (LULUCF), cánachas fuinnimh agus caighdeáin astaíochtaí CO2 d’fheithiclí. Aithníodh comhleanúnachas idir na tionscnaimh éagsúla faoin bpacáiste ‘Fit for 55’ mar eochair chun a chinntiú go rannchuidíonn ionstraimí beartais éagsúla an phacáiste, lena n‑áirítear an Treoir maidir le hÉifeachtúlacht Fuinnimh, leis an sprioc aeráide níos fearr de 55 % a bhaint amach ar an mbealach is éifeachtaí. Cuidíonn na beartais sin de chuid an Aontais le cuspóirí na Treorach maidir le hÉifeachtúlacht Fuinnimh a bhaint amach, go háirithe maidir le sprioc na héifeachtúlachta fuinnimh. Áiritheoidh na spriocanna agus na bearta dá bhforáiltear sa Treoir maidir le hÉifeachtúlacht Fuinnimh go mbeidh naisc agus sineirgí níos éifeachtaí ann le beartais eile an Aontais. Tá idirnaisc thábhachtacha ag an Treoir maidir le hÉifeachtúlacht Fuinnimh leis an Treoir maidir le Fuinneamh In-athnuaite, go háirithe i ndáil le téamh agus fuarú toisc go gcuidíonn an dá cheann le cuspóirí na Straitéise maidir le Comhtháthú na hEarnála Fuinnimh a bhaint amach. Leis an Treoir maidir le hÉifeachtúlacht Fuinnimh, cuirtear creat neartaithe pleanála ar fáil maidir le héifeachtúlacht fuinnimh agus acmhainneacht fuinnimh in-athnuaite i dtéamh agus i bhfuarú a shainaithint, agus ceanglaítear ar na Ballstáit beartais agus bearta a chur chun feidhme chun an acmhainneacht sin a shaothrú. Tacaíonn na beartais agus na bearta sin go díreach leis an sprioc fuinnimh in-athnuaite a bhaint amach maidir leis téamh agus fuarú a leagtar amach in Airteagal 23 den Treoir maidir le Fuinneamh In-athnuaite. Vice versa, cuireann na spriocanna sin le baint amach na gcuspóirí éifeachtúlachta fuinnimh a leagtar amach in Airteagal 23 den Treoir maidir le hÉifeachtúlacht Fuinnimh agus sa Treoir maidir le hÉifeachtúlacht Fuinnimh i gcoitinne. Bunaítear le córas trádála astaíochtaí an Aontais (CTA AE) uasteorainn ar astaíochtaí gás ceaptha teasa a bhíonn ag laghdú le himeacht ama. Bunaítear leis an Rialachán maidir le Comhroinnt Díchill spriocanna ceangailteacha maidir le hastaíochtaí GCT do na Ballstáit atá dírithe ar astaíochtaí gás ceaptha teasa ó earnálacha nach gcumhdaítear le CTA AE, lena n‑áirítear foirgnimh, iompar agus talmhaíocht. Is leis an Rialacháin maidir le Comhroinnt Díchill a stiúrtar comhlíonadh na Treorach maidir le hÉifeachtúlacht Fuinnimh, go háirithe an oibleagáid maidir le coigilteas fuinnimh. Leis an gceanglas breisíochta faoin oibleagáid maidir le coigilteas fuinnimh, tugtar dreasachtaí do na Ballstáit beartais agus bearta náisiúnta a chur chun feidhme a sháraíonn na híosleibhéil na gceanglas feidhmíochta fuinnimh a shocraítear ar leibhéal an Aontais (e.g. cóid náisiúnta foirgneamh níos déine mar aon le cláir a chuireann aicmí níos airde fearas chun cinn). Fágann bearta praghsála amhail CTA AE agus an Treoir maidir le Cánachas Fuinnimh go mbíonn infheistíochtaí in éifeachtúlacht fuinnimh níos tarraingtí ó thaobh airgeadais de ach ní réitíonn siad na bacainní margaidh as a n‑eascraíonn leibhéal fo-optamach infheistíochtaí. Dá bhrí sin, comhlánaíonn siad an reachtaíocht maidir le héifeachtúlacht fuinnimh ach ní thagann siad ina hionad. Is féidir go dtiocfaidh éifeachtaí dáileacháin suntasacha chun cinn le linn na hidirtréimhse sula ngabhfaidh éifeacht iomlán leis na bearta agus na spriocanna uile a mholtar faoin bPacáiste 'Fit for 55' chun saoránaigh na hEorpa a shaoradh ón spleáchas ar bhreoslaí iontaise agus costais fuinnimh a bhíonn de shíor ag méadú. Tá ionchas ann go dtiocfaidh méadú ar phraghsanna fuinnimh mar thoradh ar CTA AE a leathnú chuig na hearnálacha foirgneamh agus iompair mar gur dócha go gcuirfidh soláthróirí breosla costais charbóin ar aghaidh chuig tomhaltóirí, agus dá bhrí sin d’fhéadfadh sé difear a dhéanamh do chustaiméirí leochaileacha agus d’úsáideoirí deiridh atá ag brath ar bhreoslaí iontaise, nó do dhaoine atá i mbaol bochtaineachta fuinnimh. Bearta spriocdhírithe chun an t‑aistriú a éascú ar an leibhéal Eorpach agus ar an leibhéal náisiúnta araon. Sa ‘Phacáiste Fit for 55’ moltar bearta sonracha faoin Treoir ón Aontas Eorpach maidir le hÉifeachtúlacht Fuinnimh, mar aon le hionstraim chistiúcháin nua a bheidh bunaithe ar an ioncam ón gCóras Trádála Astaíochtaí nua chun an tionchar a bheadh ag costais níos airde ar thomhaltóirí a mhaolú mar thoradh ar phraghas carbóin a thabhairt isteach in earnáil an iompair de bhóthar agus in earnáil na tógála. Tá sé ríthábhachtach a áirithiú go ndéanfar infheistíochtaí éifeachtúlachta fuinnimh i measc na ndaoine is leochailí inár sochaithe. Le bearta tacaíochta chun an oibleagáid maidir le coigilteas fuinnimh a neartú agus chun cumhacht a thabhairt do chustaiméirí leochaileacha, do theaghlaigh atá fuinneamhbhocht nó atá i mbaol na bochtaineachta fuinnimh, agus, i gcás inarb infheidhme, do dhaoine atá ina gcónaí i dtithíocht shóisialta, is féidir leo na héifeachtaí sin a mhaolú. Cabhróidh éifeacht chomhcheangailte na mbeart atá beartaithe faoin Treoir ón Aontas Eorpach maidir le hÉifeachtúlacht Fuinnimh agus na huirlise cistiúcháin nua atá bunaithe ar an ioncam ó thrádáil astaíochtaí sna hearnálacha nua le haghaidh a thabhairt ar na héifeachtaí diúltacha sóisialta a d’fhéadfadh a bheith ann ar bhealach éifeachtach agus de mheon na dlúthpháirtíochta. Beidh ioncam ó CTA AE, lena n‑áirítear ioncam ó thrádáil astaíochtaí sna hearnálacha nua, fós ar fáil do na Ballstáit chun bearta a mhaoiniú lena mbeartaítear éifeachtúlacht fuinnimh, córais téimh ceantair agus insliú a fheabhsú, nó chun tacaíocht airgeadais a chur ar fáil do theaghlaigh ar ioncam íseal agus meánioncaim. Chun aghaidh a thabhairt ar na tionchair shóisialta a eascraíonn as trádáil astaíochtaí don dá earnáil nua foirgneamh agus iompair de bhóthar, cruthaítear Ciste Sóisialta don Aeráid (‘an Ciste’). D’fhonn a áirithiú gur féidir le buiséad an Aontais an caiteachas breise don Chiste a chothú, chuir an Coimisiún tograí ar aghaidh i gcomhthráth le Rialachán an Chiste seo chun an Rialachán maidir leis an gCreat Airgeadais Ilbhliantúil do na blianta 2021 go 2027 agus Cinneadh (AE, Euratom) 2020/2053 ón gComhairle (‘an Cinneadh maidir le hAcmhainní Dílse’) a leasú. Go háirithe, fabhróidh cuid den ioncam ó thrádáil astaíochtaí i leith earnáil an iompair de bhóthar agus na bhfoirgneamh do bhuiséad an Aontais. Leis an gCiste ba cheart cistiú a chur ar fáil do na Ballstáit chun tacú lena mbearta agus lena n‑infheistíochtaí lena mbeartaítear éifeachtúlacht fuinnimh foirgneamh a mhéadú, feabhsuithe ar éifeachtúlacht fuinnimh a dhéanamh, athchóiriú foirgneamh, agus dícharbónú a dhéanamh ar théamh agus fuarú foirgneamh, lena n‑áirítear táirgeadh fuinnimh ó fhoinsí in-athnuaite fuinnimh a chomhtháthú agus soghluaisteacht astaíochtaí nialasacha agus ísle a mhaoiniú. D’fhéadfadh na Ballstáit a mheas freisin go dtabharfaí tacaíocht dhíreach shealadach do theaghlaigh leochaileacha in éineacht le hinfheistíochtaí lena gcuirfí dlús le tuilleadh athraithe struchtúrtha. Ina theannta sin, i gcomhréir leis an Straitéis ‘Rabharta Athchóiriúcháin’, tá tacaíocht chistiúcháin an Aontais d’infheistíochtaí éifeachtúlachta fuinnimh agus athchóirithe foirgneamh a chuideoidh le dul i ngleic leis an mbochtaineacht fuinnimh nó le cosc a chur léi, tá an tacaíocht sin ann i roinnt clár nua agus i gcláir atá ann cheana in CAI agus in Ionstraim Théarnaimh an Aontais Eorpaigh. Soláthraítear príomhfhoinse eile maoinithe d’infheistíochtaí éifeachtúlachta fuinnimh tríd an tSaoráid um Théarnamh agus Athléimneacht, a chuirfidh EUR 672,5 billiún san iomlán ar fáil do na Ballstáit idir dheontais agus iasachtaí. Laistigh den sprioc fhoriomlán 37 % de chistí na Saoráide Téarnaimh agus Athléimneachta a thiomnú do ghníomhaíochtaí ar son na haeráide, tá sé beartaithe ag na Ballstáit méideanna suntasacha a chaitheamh ar infheistíochtaí athchóirithe foirgneamh, i gcomhréir leis an treoir ón gCoimisiún Eorpach, ag díriú go sonrach ar na foirgnimh is measa feidhmíochta agus ar theaghlaigh atá bocht ó thaobh fuinnimh de. Le cistí an Bheartais Comhtháthaithe, laistigh den sprioc fhoriomlán aeráide de 30 % agus tríd an díriú téamach ar Chuspóir Beartais 2, leanfar de sciar tábhachtach de bhuiséad an Aontais a leithdháileadh ar infheistíochtaí éifeachtúlachta fuinnimh agus athchóirithe foirgneamh, agus déanfaidh InvestEU, trí na hionstraimí airgeadais tiomnaithe agus trí chúnamh teicniúil, go háirithe Saoráid ELENA, infheistíochtaí príobháideacha agus poiblí ar scála a shlógadh sna Ballstáit. Beidh sé mar aidhm ag an gCiste um Aistriú Cóir, a bhfuil buiséad iomlán EUR 17,5 billiún ann, na costais shóisialta agus eacnamaíocha a eascraíonn as an aistriú chuig geilleagar atá neodrach ó thaobh na haeráide de a mhaolú, lena n‑áirítear trí infheistíochtaí a dhéanamh in éifeachtúlacht fuinnimh agus in athchóiriú foirgneamh, ar costais iad lena mbainfidh an dá thairbhe a leanas; poist áitiúla a chruthú agus aghaidh a thabhairt ar bhochtaineacht fuinnimh ar bhealach marthanach. Ar deireadh, beidh tosaíochtaí cistiúcháin ag na cláir a bhainistítear go lárnach amhail LIFE nó Fís Eorpach lena dtacófar le haistriú cóir agus glas, i gcomhréir le cuspóirí agus cineál na gclár sonrach, i.e. díriú ar theicneolaíocht agus ar nuálaíocht mhargaidh agus ar dhea-chleachtais a fhorbairt maidir le beartais éifeachtúlachta fuinnimh a chur chun feidhme. Éilítear le reachtaíocht an Aontais maidir le CO2 feithiclí bóthair go laghdóidh monaróirí astaíochtaí CO2 sceithphíopa fhlít feithiclí nua ar an meán ón meascán feithiclí a mbíonn á ndíol acu. Tá rialacháin curtha i bhfeidhm le haghaidh Feithiclí Tromshaothair agus le haghaidh gluaisteáin paisinéirí agus feithiclí tráchtála éadroma. Ciallaíonn na rialacháin sin nach mór do mhonaróirí teicneolaíocht a úsáid chun éifeachtúlacht fuinnimh na bhfeithiclí a fheabhsú (mar shampla trína bhfriotaíocht aeraidinimiciúil nó rollach nó éifeachtúlacht gléasra cumhachta a laghdú) nó trí úsáid a bhaint as foinse fuinnimh ina bhfuil astaíochtaí CO2 laghdaithe in úsáid. Seachnaítear le hathrú go gléasraí cumhachta lán leictreacha na caillteanais fuinnimh ó innill dócháin inmheánaigh agus is é an toradh atá air sin as a dtagann laghdú as cuimse ar úsáid fuinnimh deiridh in aghaidh an chiliméadair. Léirítear sa chainníochtú ar sprioc fhoriomlán an Aontais maidir le héifeachtúlacht fuinnimh an laghdú ar úsáid fuinnimh in earnáil an iompair mar gheall ar reachtaíocht i dtaobh CO2 feithiclí. Cruthóidh an Treoir maidir le hÉifeachtúlacht Fuinnimh sineirgí le bearta na Straitéise Soghluaisteachta Inbhuanaithe agus Cliste. Cé go mbeidh an tsolúbthacht agus an lánrogha iomlán ag na Ballstáit maidir le rogha na mbeart chun an laghdú ar úsáid fuinnimh in earnáil an iompair a bhaint amach, déanfar glacadh na mbeart éifeachtúlachta fuinnimh in earnáil an iompair a dhreasú leis an Treoir. Comhlánaíonn an Plean Gníomhaíochta don Gheilleagar Ciorclach an Treoir ón Aontas Eorpach maidir le hÉifeachtúlacht Fuinnimh freisin. Má dhéantar táirgí agus bonneagair le haghaidh saolréanna níos faide a dhearadh, nó má dhéantar athúsáid agus athchúrsáil ar amhábhair, is lú an méid fuinnimh a ídítear agus astaíochtaí gás ceaptha teasa le linn shaolré na dtáirgí agus na mbonneagar. Sa Straitéis ‘Rabhartha Athchóiriúcháin’, dírítear ar a áirithiú go mbeidh foirgnimh na hEorpa níos tíosaí ar fhuinneamh, go mbeidh níos lú carbóin iontu le linn a saolré iomlán agus go mbeidh siad níos inbhuanaithe. Is féidir le prionsabail an gheilleagair chiorclaigh truailliú agus astaíochtaí gás ceaptha teasa ábhar-bhainteacha a laghdú, ar astaíochtaí iad a bhaineann le hathchóiriú foirgneamh. 2. BUNÚS DLÍ, COIMHDEACHT AGUS COMHRÉIREACHT • Bunús dlí

Tá an togra seo bunaithe ar Airteagal 194(2) den Chonradh ar Fheidhmiú an Aontais Eorpaigh, arb é an bunús dlí é le bearta maidir le fuinneamh é. Is é is aidhm do na bearta atá beartaithe éifeachtúlacht fuinnimh a fheabhsú ar fud na n‑earnálacha agus ar fud an tslabhra fuinnimh ina iomláine, agus ar an gcaoi sin saothraítear leo ceann de na cuspóirí a liostaítear in Airteagal 194, eadhon, éifeachtúlacht fuinnimh agus coigilt fuinnimh a chur chun cinn i gcomhréir le hAirteagal 194(1)(c). Is iomchuí an Conradh a úsáid toisc go bhfuil bunús dlí sonrach ann i gcomhair cúrsaí fuinnimh. • Coimhdeacht (maidir le hinniúlacht neamheisiach) Tugtar aghaidh ar phrionsabal na coimhdeachta sa togra seo toisc nach bhfuil inniúlachtaí eisiacha ag an Aontas maidir le beartas fuinnimh in-athnuaite. Is forbairt é an togra ar an méadú atá ag teacht ar thábhacht na héifeachtúlachta fuinnimh mar dhúshlán polaitiúil agus eacnamaíoch agus ar an dlúthghaol atá aige le réimsí beartais maidir le slándáil an tsoláthair fuinnimh, an t‑athrú aeráide, an margadh inmheánach agus forbairt eacnamaíoch agus sóisialta. An gá le gníomhaíocht ón Aontas Eorpach Dá bhrí sin, tá údar le gníomhaíocht AE ar bhonn na coimhdeachta i gcomhréir le hAirteagal 191 CFAE ós fíor é go gcuireann comhordú ar an leibhéal Eorpach le slándáil fuinnimh agus le tairbhí comhshaoil agus aeráide. Is ionann na fadhbanna bunúsacha is cúis le gannchion coigiltis fuinnimh (i gcomparáid leis an leibhéal is fearr ó thaobh na sochaí de) ar fud an Aontais agus is ann dóibh gach áit.. Tá gá le gníomhaíocht ar leibhéal an Aontais chun deimhin a dhéanamh de go gcuirfidh gach Ballstát leis an sprioc éifeachtúlachta fuinnimh atá ina ceanglas ar leibhéal an Aontais agus go mbainfear an sprioc sin amach i dteannta a chéile agus ar dhóigh éifeachtúil ó thaobh costas de. Iarrtar ar Bhallstáit a leibhéil uaillmhéine féin a leagan amach, lena n‑áirítear na treochtaí a fhreagraíonn dá gcúinsí agus dá gcomhthéacs náisiúnta féin. Mar gheall ar an gcineál ionstraime atá i gceist agus ós rud é nach bhfuil an sprioc éifeachtúlachta fuinnimh ina ceanglas ar an leibhéal náisiúnta, urramaítear prionsabal na coimhdeachta. Tríd an gcomhthéacs náisiúnta agus na sainiúlachtaí náisiúnta a chur san áireamh, coinneoidh na Ballstáit an leibhéal céanna solúbthachta ó thaobh a meascán beartais, earnálacha agus an cur chuige a roghnú chun an coigilteas fuinnimh is gá a bhaint amach faoi 2030. I bhfianaise na sprice níos airde maidir leis an aeráid, déanfaidh gníomhaíocht an Aontais gníomhaíocht náisiúnta agus áitiúil a fhorlíonadh agus a threisiú i dtreo iarrachtaí a mhéadú maidir le héifeachtúlacht fuinnimh. Foráiltear leis an Rialachán Rialachais cheana féin go mbeidh sé d’oibleagáid ar an gCoimisiún gníomhú i gcás easpa uaillmhéine ag na Ballstáit spriocanna an Aontais a bhaint amach, agus, ar an gcaoi sin, aithnítear go foirmiúil de facto an ról ríthábhachtach atá ag gníomhaíocht an Aontais sa chomhthéacs sin, agus dá bhrí sin tá údar le gníomhaíocht AE ar fhoras na coimhdeachta i gcomhréir le hAirteagal 191 CFAE. Is ionann na fadhbanna bunúsacha is cúis le gannchion coigiltis fuinnimh (i gcomparáid leis an leibhéal is fearr ó thaobh na sochaí de) ar fud an Aontais agus is ann dóibh gach áit. I bhfianaise na gcostas seachtrach a bhaineann le tomhaltas fuinnimh (e.g. astaíochtaí gás ceaptha teasa, astaíochtaí truailleán aeir, slándáil fuinnimh), is dócha go dtiocfaidh tairbhí a imreoidh tionchar níos faide anonn ná teorainneacha náisiúnta as gníomhaíochtaí chun éifeachtúlacht fuinnimh a mhéadú agus úsáid fuinnimh a laghdú. I gcás fadhbanna trasteorann, ní dócha go dtiocfaidh na torthaí is fearr as gníomhaíocht na mBallstát. I bhfianaise sprioc aeráide níos airde, lena n‑éilítear sprioc éifeachtúlachta fuinnimh níos airde, is gá go ndéanfaidh an Aontais gníomhaíocht náisiúnta agus áitiúil a fhorlíonadh agus a neartú. Ina theannta sin, urramaítear prionsabal na coimhdeachta i bhfianaise ghné shonrach na hionstraime agus ós rud é nach bhfuil an sprioc éifeachtúlachta fuinnimh ceangailteach ar an leibhéal náisiúnta. Coinníonn na Ballstáit an leibhéal céanna solúbthachta ó thaobh a meascán beartais, na hearnálacha agus an cur chuige a roghnú chun an coigilteas fuinnimh is gá a bhaint amach faoi 2030, tríd an gcomhthéacs náisiúnta agus na sainiúlachtaí náisiúnta a chur san áireamh. Mar sin féin, is réimse beartais é an fuinneamh a bhfuil riachtanais infheistíochta arda ag gabháil leis. Is féidir le cur chuige comhordaithe ar leibhéal an Aontais muinín, iontaofacht agus leanúnachas a chruthú, rud a mhéadódh an dóchúlacht go ndéanfadh gníomhaithe éagsúla infheistiú agus páirt a ghlacadh. Is féidir le beartais ar leibhéal an Aontais aistriú cóir agus cothrom a chruthú freisin do thíortha agus do réigiúin a bhfuil geilleagair acu a bhféadfadh tionchar suntasach a bheith ag athruithe ar struchtúr tionsclaíoch nó ar fhostaíocht mar thoradh ar an aistriú fuinnimh i dtreo dícharbónú. Le gníomhaíocht chomhordaithe ar leibhéal an Aontais, ina theannta sin, is féidir aird níos fearr a thabhairt ar na cumais éagsúla atá ann chun gníomhú i measc na mBallstát. Bíonn costas seachtrach (éifeacht dhiúltach) ar thríú páirtí nuair a dhéantar earra nó seirbhís a tháirgeadh nó a thomhailt. Breisluach an Aontais Eorpaigh Is sásra ríthábhachtach iad beartais éifeachtúlachta fuinnimh chun astaíochtaí gás ceaptha teasa a laghdú agus cuidíonn siad le tairbhí comhshaoil, eacnamaíocha agus sóisialta a bhaint amach amhail cáilíocht aeir níos fearr, billí fuinnimh laghdaithe agus sláinte níos fearr. Is spriocanna comhchoiteanna iad spriocanna fuinnimh agus aeráide an Aontais le haghaidh 2030. I ndáil leis an méid sin, is fearr an seans atá ag beartais chomhordaithe an Aontais an tAontas a iompú ina ilchríoch a bheidh neodrach ó thaobh aeráide de faoi 2050. Cur chuige comhchoiteann is ea an bealach is éifeachtaí chun a áirithiú go gcomhlíonfar gealltanais idirnáisiúnta. Ní mór gníomhaíochtaí nithiúla a dhéanamh ar leibhéal na mBallstát chun tomhaltas fuinnimh a laghdú. Mar sin féin, tá gá le creat éifeachtach le haghaidh na ngníomhaíochtaí sin ar leibhéal an Aontais. Le cur chuige comhordaithe agus comhchuibhithe ar leibhéal an Aontais, cumasófar agus feabhsófar gníomhaíochtaí na mBallstát, agus áiritheofar na ceithre shaoirse. Beidh cur chuige comhchoiteann an Aontais ina chabhair, mar shampla, chun margaí móra a chruthú do sholáthróirí, d’oibrithe agus d’earraí Eorpacha, agus chun a áirithiú go mbeidh na hoibleagáidí agus na rialacha céanna i bhfeidhm. Déanfaidh sé sin an iomaíocht a chosaint agus a threisiú. Le cur chuige comhchoiteann ar leibhéal an Aontais, beidh tomhaltóirí in ann leas a bhaint as na cearta bunúsacha céanna agus faisnéis inchomparáide inaitheanta a fháil ar fud an Aontais. Le cur chuige coiteann an Aontais maidir le héifeachtúlacht fuinnimh beifear in ann aghaidh a thabhairt ar dhúshláin choiteanna ar leith amhail an gá le bochtaineacht fuinnimh a mhaolú. Is léir ón taithí a fuarthas ó chur chun feidhme na Treorach maidir le hÉifeachtúlacht Fuinnimh go bhfuil creat coiteann de chuid an Aontais cóir go sóisialta, go laghdaíonn sé costais, go méadaíonn sé sochair ón margadh inmheánach agus gur féidir le lucht déanta beartas náisiúnta foghlaim óna chéile. Leis an Treoir maidir le hÉifeachtúlacht Fuinnimh, déantar bearta náisiúnta agus bearta eile de chuid an Aontais a chomhlánú agus a chatalú go héifeachtach. Léiríonn beartais arna nglacadh ar leibhéal an Aontais an dlúth-idirghaol idir réimsí beartais an athraithe aeráide, slándáil an tsoláthair, inbhuanaitheacht, comhshaol, margadh inmheánach, forbairt shóisialta agus eacnamaíoch. Dá bhrí sin, is féidir éifeachtaí ar an margadh aonair maidir le fás, infheistíochtaí agus cruthú post a mheas nuair a bhíonn beartais agus bearta á gcinneadh agus á gcur chun feidhme. Thacaigh an Tascfhórsa leis sin chun iarrachtaí na mBallstát a shlógadh chun spriocanna éifeachtúlachta fuinnimh 2020 a bhaint amach, lenar iarradh go mbeadh creat beartais ann a bheadh láidir, spriocdhírithe agus coiteann don éifeachtúlacht fuinnimh chun na hinfheistíochtaí riachtanacha a mhealladh, chun a áirithiú go mbainfear amach an coigilteas fuinnimh ar bhealach cóir agus cothrom. Thairis sin, gníomhaíonn margadh aonair an Aontais mar spreagadh láidir maidir le cost-éifeachtúlacht i dtaca le laghduithe ar astaíochtaí gás ceaptha teasa a bhaint amach. Áiritheofar le comhghníomhaíocht ón Aontas go mbainfear cuspóirí an bheartais amach go comhpháirteach ar an gcostas is ísle is féidir. Dá bhrí sin, chun na spriocanna foriomlána a bhaint amach i dteannta a chéile, is féidir leis an ngníomhaíocht chomhordaithe ar leibhéal an Aontais iarrachtaí a chumasú agus a fheabhsú ar an leibhéal náisiúnta trí chur chuige níos comhchuibhithe a áirithiú, trí chuidiú le margaí scála a chruthú do sholáthróirí Eorpacha, agus trína áirithiú go mbeidh siad faoi na hoibleagáidí agus na rialacha céanna. Cuirfidh creat ar leibhéal an Aontais níos mó cinnteachta d’infheisteoirí ar fáil freisin. Tabharfaidh sé spreagadh ginearálta ar fud an mhargaidh aonair ina iomláine chun infheistíocht a dhéanamh i dtáirgí de gach cineál atá níos éifeachtúla ó thaobh fuinnimh de. Sa sainmhíniú ar chuspóirí an Aontais agus ar chuspóirí náisiúnta, tugtar léiriú soiléir ar an méid a bhfuiltear ag súil leis ó thaobh éifeachtúlachta fuinnimh de, agus cuidíonn sé le méid an mhargaidh do tháirgí agus do sheirbhísí atá éifeachtúil ó thaobh fuinnimh de a shainiú. Leis sin tabharfar comhartha do sholáthróirí agus do mhonaróirí go ndéanfaidh siad iarracht níos mó i bhforbairt táirgí i ndáil leis seo. Teastaíonn faisnéis fhiúntach, chruinn agus intuigthe maidir le húsáid fuinnimh, costais ghaolmhara, agus rochtain éasca ar mhargadh iomaíoch d’ábhair thógála (fuinneoga, insliú, etc.), réitigh téimh agus fuaraithe, agus táirgí eile a chabhraíonn le héifeachtúlacht fuinnimh a fheabhsú, chun éifeachtúlacht fuinnimh a bhaint amach. Bearta earnáilsonracha, atá dírithe mar shampla ar earnáil an téimh agus an fhuaraithe, chun a áirithiú go dtabharfar aird iomchuí ar na hearnálacha sin inar gá an laghdú is mó ar astaíochtaí gás ceaptha teasa a bhaint amach. Cinntíonn pleanáil chomhchuibhithe cáilíocht inchomparáide na mbeartas agus na mbeart náisiúnta. Áirithítear leis freisin go mbeidh faisnéis struchtúrtha ar fáil faoi na cuspóirí agus na pleananna earnála sna Ballstáit, rud a chuideoidh leis na Ballstáit agus le rannpháirtithe sa mhargadh a gcuid gníomhaíochtaí a phleanáil. I gcás téamh agus fuarú, cuidíonn sé chun margadh leordhóthanach a áirithiú a mbeidh comhchaighdeáin aige do sholáthraithe trealaimh ardéifeachtúlachta le haghaidh téamh agus comhghiniúint ceantair, chun costais a laghdú agus chun iad a spreagadh chun nuáil a dhéanamh agus chun a dtairiscint a fheabhsú.

Trí ghníomhú ar leibhéal an Aontais, is féidir dul i ngleic le roinnt bacainní ar infheistíochtaí poiblí agus príobháideacha, agus aghaidh a thabhairt ar an easpa comhordaithe idir comhlachtaí éagsúla um údarú ar an leibhéal náisiúnta agus an cumas riaracháin a spreagadh chun tionscadail trasteorann agus scéimeanna tacaíochta a chur chun feidhme. Leagtar síos go bunúsach leis an Treoir maidir le hÉifeachtúlacht Fuinnimh an cuspóir foriomlán maidir le héifeachtúlacht fuinnimh, ach fágtar formhór na ngníomhaíochtaí atá le déanamh chun an cuspóir sin a bhaint amach faoi na Ballstáit. Fágann cur i bhfeidhm an phrionsabail ‘Tús Áite don Éifeachtúlacht Fuinnimh’ go mbeidh solúbthacht ann do na Ballstáit. Leagtar síos spriocanna ceangailteacha éifeachtúlachta fuinnimh ar leibhéal an Aontais sa Treoir maidir le hÉifeachtúlacht Fuinnimh, ach ní bhunófar léi spriocanna ceangailteacha ar an leibhéal náisiúnta ó thaobh 2020 agus 2030 de. Ba cheart do na Ballstáit a rannchuidiú a bhunú chun sprioc éifeachtúlachta fuinnimh an Aontais a bhaint amach ar bhonn comhchoiteann agus an fhoirmle dá bhforáiltear sa Treoir maidir le hÉifeachtúlacht Fuinnimh á cur san áireamh. Le hoibleagáid chun laghdú bliantúil ar thomhaltas fuinnimh san earnáil phoiblí a bhaint amach, áiritheofar go gcomhlíonfaidh an earnáil phoiblí a ról eiseamláireach, cé go mbeidh solúbthacht iomlán fós ag na Ballstáit maidir leis an rogha i ndáil le bearta feabhsaithe éifeachtúlachta fuinnimh chun an laghdú is gá ar thomhaltas deiridh fuinnimh a bhaint amach. Ina theannta sin, leanfaidh an Treoir maidir le hÉifeachtúlacht Fuinnimh de ráta bliantúil athchóirithe is gá a sholáthar maidir le hachar urláir na bhfoirgneamh. Leathnaítear raon feidhme na hoibleagáide sin chuig foirgnimh ar le gach comhlacht poiblí ar chríoch Ballstáit iad. Áiritheofar leis an mbeart sin go leanfaidh na Ballstáit ar aghaidh le dea-shampla a thabhairt trí uasghrádú a dhéanamh ar fheidhmíocht fuinnimh foirgneamh faoina seilbh, agus ag an am céanna an tsolúbthacht a choinneáil maidir leis an rogha beart. Ina theannta sin, soláthrófar leis an Treoir maidir le hÉifeachtúlacht Fuinnimh an creat is gá chun feidhmíocht ard-éifeachtúlachta fuinnimh táirgí, seirbhísí, oibreacha agus foirgneamh arna gceannach ag comhlachtaí poiblí a áirithiú, agus chun machnamh a dhéanamh, i gcás inarb iomchuí, ar ghnéithe a bhaineann le hinbhuanaitheacht níos leithne, leis an ngeilleagar sóisialta, comhshaoil agus ciorclach. Le cur chuige comhchuibhithe, lena n‑áirítear gnéithe éifeachtúlachta fuinnimh sna próisis tairisceana a chur san áireamh, caomhnófar iomaíocht, áiritheofar coigilteas fuinnimh fadtéarmach agus cost-éifeachtach agus foráil ann maidir le leanúintí ar aghaidh margaí scála. Cuirfidh an Treoir maidir le hÉifeachtúlacht Fuinnimh síneadh leis an gcoigilteas fuinnimh tríd an ráta coigiltis a mhéadú. Ba cheart do na Ballstáit leanúint de choigilteas fuinnimh bliantúil nua a bhaint amach ó bhearta beartais ar fud na n‑earnálacha go léir. Ós rud é gur beart éifeachtach í an oibleagáid coigiltis fuinnimh chun éifeachtúlacht fuinnimh a fheabhsú in earnálacha éagsúla, is uirlis éifeachtach í freisin chun tacú leis na Ballstáit an bhochtaineacht fuinnimh a laghdú. Dá bhrí sin, ceanglóidh an oibleagáid coigiltis fuinnimh ar na Ballstáit sciar ríofa aonair den mhéid iomlán coigiltis fuinnimh is gá i leith custaiméirí leochaileacha agus úsáideoirí deiridh, daoine a ndéanann bochtaineacht fuinnimh difear dóibh agus, i gcás inarb infheidhme, daoine a bhfuil cónaí orthu i dtithíocht shóisialta, a bhaint amach. Is féidir le cur chuige comhchuibhithe rannchuidiú le haistriú fuinnimh díreach do shaoránaigh Eorpacha uile. Leis an oibleagáid maidir le coigilteas fuinnimh, coinnítear solúbthacht iomlán do na Ballstáit maidir leis na cineálacha beart beartais, méid, raon feidhme agus inneachar na mbeart sin. Áiritheofar leis an Treoir maidir le hÉifeachtúlacht Fuinnimh an leibhéal céanna ceart bunúsach conarthach do shaoránaigh Eorpacha uile maidir le téamh, fuarú agus uisce te tí. Cé go n‑éileoidh an Treoir maidir le hÉifeachtúlacht Fuinnimh go gcuirfí cearta conarthacha bunúsacha áirithe custaiméirí chun feidhme, ní chuirfí srian leis na hinniúlachtaí náisiúnta. Tá gá freisin le cothrom iomaíochta amháin ar fud an Aontais maidir le faisnéis do thomhaltóirí agus gníomhaíochtaí múscailte feasachta. Ceanglaítear ar na Ballstáit bearta iomchuí a dhéanamh, ach is dá rogha féin fós dearadh nithiúil na ngníomhaíochtaí sin. Léiríonn tionchair uile-Aontais na géarchéime eacnamaíche agus sláinte go bhfuil gá freisin le cur chuige comhchuibhithe chun custaiméirí leochaileacha agus úsáideoirí deiridh agus iad siúd atá thíos leis an mbochtaineacht fuinnimh a chumhachtú agus a chosaint. Chun an leibhéal céanna cosanta agus cumhachtaithe a áirithiú, ceanglaítear leis an Treoir maidir le hÉifeachtúlacht Fuinnimh bearta feabhsaithe éifeachtúlachta fuinnimh a chur chun feidhme agus a mhaoiniú mar thosaíocht i measc na ndaoine sin, rud a thacóidh freisin leis na Ballstáit agus éifeachtaí dáileacháin á maolú acu. Éascóidh líonra saineolaithe gníomhaíochtaí na mBallstát ina leith sin agus ba cheart é a bheith bunaithe sna Ballstáit go léir. Cé go bhfuil gá le hiniúchtaí éigeantacha fuinnimh d’fhiontair mhóra, toisc gur féidir le coigilteas fuinnimh a bheith suntasach, coimeádfaidh na Ballstáit solúbthacht chun cláir a fhorbairt chun FBManna a spreagadh le hiniúchtaí fuinnimh a dhéanamh. Maidir le hearnáil an téimh agus an fhuaraithe, coinníonn na Ballstáit a n‑inniúlachtaí measúnú cuimsitheach a dhéanamh ar an acmhainneacht comhghiniúint ardéifeachtúlachta agus téamh agus fuarú ceantair éifeachtúil a bheith ann, agus féadfaidh siad díolúintí a dheonú i réimse aisghabhála an dramhtheasa trí chomhghiniúint ardéifeachtach nó trí líonra téimh nó fuaraithe ceantair a sholáthar. Leis an Treoir maidir le hÉifeachtúlacht Fuinnimh, beidh na Ballstáit in ann bearta agus nósanna imeachta a thabhairt isteach chun suiteálacha comhghiniúna a chur chun cinn. Chun cuidiú le margadh aonair a chruthú, ba cheart do na Ballstáit uile, do na hÚdaráis Rialála Náisiúnta, d’oibreoirí córais tarchurtha agus dáileacháin, prionsabal 'Tús Áite don Éifeachtúlacht Fuinnimh' a chur i bhfeidhm agus deireadh a chur le gach beart rialála, teicniúil agus neamhrialála d’fheabhsuithe éifeachtúlachta fuinnimh in oibriú na líonraí fuinnimh. D’fhanfadh forbairt margaidh i gcomhair seirbhísí fuinnimh chun a áirithiú go mbeadh an t‑éileamh ar sheirbhísí fuinnimh agus soláthar seirbhísí fuinnimh araon ar fáil faoi réir rogha na mBallstát. Choinneodh an Treoir maidir le hÉifeachtúlacht Fuinnimh an tsolúbthacht do na Ballstáit gníomhaíocht a dhéanamh chun bacainní rialála agus neamhrialála ar fheabhsuithe éifeachtúlachta fuinnimh a shainaithint agus chun aghaidh a thabhairt orthu. Spreagfaí na Ballstáit agus na réigiúin leas iomlán a bhaint as na Cistí Struchtúracha agus Infheistíochta agus as saoráidí maoiniúcháin eile chun infheistíochtaí i mbearta feabhsaithe éifeachtúlachta fuinnimh a spreagadh, chun bochtaineacht fuinnimh a mhaolú, agus chun maolú a dhéanamh ar aon éifeacht dáileacháin ar chustaiméirí leochaileacha agus ar úsáideoirí deiridh, ar dhaoine a bhfuil tionchar ag bochtaineacht fuinnimh orthu agus orthu siúd a bhfuil cónaí orthu i dtithíocht shóisialta. Dá bhrí sin, comhlíonann an togra prionsabal na coimhdeachta. • Comhréireacht Bunaithe ar an Measúnú Tionchair a ghabhann leis seo agus i gcomhréir le prionsabal na comhréireachta, ar an iomlán ní théann na modhnuithe atá beartaithe thar a bhfuil riachtanach chun na cuspóirí a bhaint amach d’fhonn uaillmhian níos airde i dtaobh éifeachtúlachta fuinnimh a bhaint amach i bhfianaise na sprice méadaithe aeráide le haghaidh 2030. Maidir leis na spriocanna éifeachtúlachta fuinnimh, tá na leasuithe comhréireach le huaillmhian riachtanach an Aontais i gcomhréir leis an sprioc mhéadaithe aeráide de laghdú 55 % ar a laghad ar astaíochtaí GCT mar atá molta sa Phlean um Sprioc Aeráide. Le roinnt leasuithe leagadh síos spriocanna agus oibleagáidí sonracha ar údaráis phoiblí coigilteas fuinnimh a bhaint amach i réimsí áirithe – an earnáil phoiblí agus bochtaineacht fuinnimh, a bheidh comhréireach ar an iomlán. Maidir leis an oibleagáid coigiltis fuinnimh don earnáil phoiblí, sainmhínítear comhlachtaí poiblí sa Treoir maidir le Soláthar Poiblí 2014/24/AE (údaráis chonarthacha). Bheadh ar na Ballstáit bunachar sonraí a bhunú le comhlachtaí poiblí, lena n‑áirítear a dtomhaltas fuinnimh bliantúil. Leis an oibleagáid atá beartaithe maidir le tomhaltas fuinnimh a laghdú, fágtar solúbthacht shuntasach ann do na Ballstáit maidir le cá háit agus conas a d’fhéadfaí coigilteas fuinnimh a bhaint amach. I bhfianaise na gcostas agus na dtairbhí a d’fhabhródh ó bhearta coigiltis a chur chun feidhme, meastar go bhfuil an iarracht sin éifeachtach seachas iomarcach. Is aidhm é freisin trí bhíthin an togra aghaidh a thabhairt ar na tionchair dáileacháin a eascraíonn as an trádáil astaíochtaí a leathnú amach go foirgnimh agus iompar. Dá leagfaí síos sainmhínithe agus oibleagáidí go háirithe maidir le téamh agus fuarú, bheadh sé comhréireach leis an gcoigilteas breise fuinnimh agus leis na sineirgí leis na hionstraimí eile a d’fhéadfaí a bhaint amach san earnáil sin. Tá comhréireacht na gceanglas breise faireacháin agus tuairiscithe ag brath ar an gcothromaíocht idir costais mhéadaithe agus coigiltis a bhaintear amach mar gheall ar thuiscint níos fearr ar thionchar na mbeart ábhartha. Mar sin, tá an leibhéal sriantachta a chuirtear i bhfeidhm i gcomhréir leis an gcuspóir. • An rogha ionstraime Is Treoir í an ionstraim a roghnaíodh, treoir ar gá do na Ballstáit í a chur chun feidhme. Is ionstraim iomchuí í an Treoir toisc go sainítear go soiléir inti cuspóirí an Aontais atá le baint amach, agus ag an am céanna go bhfágtar solúbthacht leordhóthanach ann do na Ballstáit í a chur chun feidhme ar an mbealach a oireann dá gcúinsí náisiúnta féin. Tugtar le chéile sa togra códú agus leasú ar an Treoir maidir le hÉifeachtúlacht Fuinnimh. I gcomhthéacs Eoraip na ndaoine, cuireann an Coimisiún an-bhéim ar shimpliú agus ar shoiléiriú dhlí an Aontais ionas go mbeidh sé níos soiléire agus níos so-aimsithe do na saoránaigh agus, dá réir sin, go gcruthófar deiseanna nua dóibh agus seans úsáid a bhaint as na cearta sonracha a bhronnann sé orthu. Tá leasú substainteach ar an Treoir maidir le hÉifeachtúlacht Fuinnimh, a leasaíodh roinnt uaireanta, i gceist leis an togra. Chun an dá phróiseas, an t‑athbhreithniú agus na próisis chódaithe a ailíniú, molann an Coimisiún Athmhúnlú ar an Treoir maidir le hÉifeachtúlacht Fuinnimh. Cuidíonn teicníc an athmhúnlaithe le simpliú reachtaíocht an Aontais trí fhoráil maidir le téacs reachtach aonair a ghlacadh, ar téacs é lena ndéantar ag an am céanna an leasú inmhianaithe, an leasú sin a chódú anuas ar chinn a bhí ann roimhe sin, na forálacha gan athrú ó ghníomh roimhe sin a chódú, agus déantar an gníomh sin agus na gníomhartha leasaitheacha a bhí ann roimhe sin a aisghairm. Ar an ábhar sin, is ionstraim iomchuí an Treoir athmhúnlaithe agus tá sí i gcomhréir le gealltanas an Choimisiúin faoi mhír 46 den Chomhaontú Idirinstitiúideach maidir le reachtóireacht níos fearr. Gabhfaidh an gníomh dlí nua ionad an ghnímh roimhe sin 2012/27/AE agus aisghairfear é. I gcás uimhreacha nua a bheith tugtha do na hAirteagail, taispeántar an comhghaol idir an tseanuimhir agus an uimhir nua i dtábla a leagtar amach in Iarscríbhinn XVI a ghabhann leis an Treoir athmhúnlaithe. 3. TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR • Meastóireacht ex post ar an reachtaíocht atá ann Tá an Treoir maidir le hÉifeachtúlacht Fuinnimh ábhartha i gcónaí maidir le héifeachtúlacht fuinnimh mhéadaithe a bhaint amach san Aontas agus rannchuidiú le sprioc aeráide mhéadaithe 55 %. Tá tairbhí eile ag baint léi freisin, amhail an spleáchas ar allmhairí fuinnimh a laghdú agus an nuálaíocht agus an t‑iomaíochas a spreagadh. Is léir ón meastóireacht gur faoin Treoir maidir le hÉifeachtúlacht Fuinnimh atá sé a áirithiú go ndéanfaidh na Ballstáit gníomhaíochtaí i réimsí sonracha ídithe fuinnimh. Léirítear i staidéir éagsúla a rinne an Coimisiún, chomh maith le fianaise ó pháirtithe leasmhara, go bhfuil scóip shuntasach ann fós d’infheistíochtaí éifeachtúlachta fuinnimh agus coigilteas costéifeachtach in earnálacha eacnamaíocha na mBallstát agus sa tsochaí i gcoitinne, fiú i gcás na dteicneolaíochtaí atá ann cheana. Mar sin féin, faoi chuimsiú ‘an ghnó mar is gnách’, agus níos mó arís mar thoradh ar thionchair dhíobhálacha shocheacnamaíocha agus caillteanais ioncaim mar thoradh ar ghéarchéim Covid-19, bheadh sciar mór den éifeachtúlacht fuinnimh agus den acmhainneacht coigilte fuinnimh sin fós gan saothrú, ar a n‑áirítear i measc na gcúiseanna teipeanna sa mhargadh agus teipeanna rialála, rud a chuireann cosc ar infheistíochtaí agus gníomhaíochtaí éifeachtúlachta fuinnimh atá cost-éifeachtach a dhéanamh. I bhfianaise na hacmhainneachta suntasaí coigiltis fuinnimh, tá gá le gníomhaíochtaí éifeachtúlachta fuinnimh a chur chun cinn tuilleadh agus deireadh a chur le bacainní ar iompraíocht atá éifeachtúil ó thaobh fuinnimh de, lena n‑áirítear le haghaidh infheistíochtaí. Léirítear sa mheastóireacht go ndealraíonn sé go bhfuil drogall ar na hearnálacha poiblí ceanglais maidir le héifeachtúlacht fuinnimh a chur san áireamh go córasach sa soláthar, go príomha mar gheall ar phraghas ceannaigh. Dá bhrí sin, tá deis ann an Treoir maidir le hÉifeachtúlacht Fuinnimh a neartú agus a shruthlíniú ionas go gcuideoidh sí leis an sprioc aeráide níos airde agus cuspóirí an Chomhaontaithe Ghlais don Eoraip a bhaint amach. Ina theannta sin, d’fhéadfadh an Treoir maidir le hÉifeachtúlacht Fuinnimh dul i ngleic ar bhealach níos fearr le dúshláin shocheacnamaíocha amhail custaiméirí leochaileacha agus úsáideoirí deiridh a chosaint agus a chumhachtú, agus bochtaineacht fuinnimh a mhaolú. Maidir le tionscail, léirítear sa mheastóireacht gur dócha go mbeidh aineolas ag an gcuid is mó de na gnólachtaí ina bhac nach beag ar an ábhar nach eol dóibh cad iad na deiseanna teicniúla coigilte fuinnimh atá ar fáil, nó cad iad na buntáistí eacnamaíocha a d’fhéadfadh a bheith ann don ghnó.

Ó thaobh éifeachtachta de, tháinig feabhsuithe ar éifeachtúlacht fuinnimh ar fud an Aontais mar thoradh ar an Treoir maidir le hÉifeachtúlacht Fuinnimh a bhuí lena spriocanna (go háirithe Airteagal 3 agus Airteagal 5) agus le bearta ceangailteacha (go háirithe Airteagal 7 maidir le hoibleagáidí coigiltis fuinnimh), cé nárbh leor an dul chun cinn a rinneadh maidir le baint amach spriocanna éifeachtúlachta fuinnimh an Aontais le haghaidh 2020. Chun an leibhéal riachtanach feabhsuithe éifeachtúlachta fuinnimh a bhaint amach, tá sé ag brath, den chuid is mó, ar uaillmhian na mBallstát agus cuspóirí á leagan síos acu, agus ar a n‑iarrachtaí maidir le bearta éifeachtúlachta fuinnimh a fhorbairt agus a chur chun feidhme ar an leibhéal náisiúnta. Cé go leagtar síos teorainneacha tomhaltais deiridh fuinnimh agus phríomhúla don Aontas ina iomláine sa Treoir maidir le hÉifeachtúlacht Fuinnimh, agus go ndéantar foráil sa Rialachán Rialachais maidir le tuilleadh beart de chuid an Aontais mura gcomhlíontar na spriocanna, ní thacaíonn cineál táscach na sprice le baint amach na sprice. Is beart éifeachtach fós é Airteagal 7 atá freagrach as coigilteas fuinnimh a ghiniúint san earnáil foirgneamh den chuid is mó. Bhí oibleagáidí na hearnála poiblí (Airteagal 5 agus Airteagal 6) ríthábhachtach chun ról eiseamláireach na rialtas láir a léiriú maidir le héifeachtúlacht fuinnimh a chur chun cinn trí athchóirithe agus soláthar poiblí. Mar sin féin, cuireadh na bearta chun feidhme ar scála teoranta, agus cuireann roinnt teorainneacha bac ar leas a bhaint as acmhainneacht coigiltis fuinnimh san earnáil phoiblí. Bhí an Treoir maidir le hÉifeachtúlacht Fuinnimh ríthábhachtach freisin maidir le húsáid iniúchtaí fuinnimh a chur chun cinn ar fud an Aontais (Airteagal 8). Mar sin féin, tá srianta tábhachtacha ann fós amhail obair leantach a dhéanamh ar iniúchtaí agus ar dhúshláin a bhaineann le cur i bhfeidhm shainmhíniú FBManna, easpa ceanglas agus dreasachtaí chun córais bainistithe fuinnimh a chur chun feidhme. Chuidigh ceanglais Airteagal 14 maidir le téamh agus fuarú, go háirithe an ceanglas measúnuithe cuimsitheacha a bhunú, leis an tábhacht fhoriomlán agus leis an bhfeasacht ar théamh agus fuarú a mhéadú sna Ballstáit uile. Léiríodh san anailís, áfach, go raibh an tionchar foriomlán íseal, go háirithe i ngeall ar an easpa oibre leantaí a rinneadh ar na torthaí ó na measúnuithe cuimsitheacha a rinneadh i gcomhréir le hAirteagal 14, agus i ngeall ar an úsáid fhorleathan a baineadh as díolúintí a ceadaíodh. Chuidigh an Treoir maidir le hÉifeachtúlacht Fuinnimh den chuid is mó le forbairt margaí seirbhísí fuinnimh agus le conraitheoireacht feidhmíochta fuinnimh (Airteagal 18). Mar sin féin, tá bacainní tábhachtacha fós le sárú. I dtéarmaí éifeachtúlachta, ar an iomlán, chuidigh an Treoir maidir le hÉifeachtúlacht Fuinnimh le coigilteas fuinnimh a bhaint amach san Aontas ar bhealach costéifeachtach. Tá roinnt forálacha atá faoi réir ‘coinníollachtaí’ (e.g. in Airteagail 5, 6, 9-11, 14) a cheanglaítear chun gníomhú, má tá sé cost-éifeachtach/indéanta go heacnamaíoch nó go teicniúil. Thug sé solúbthacht shuntasach do na Ballstáit chun bearta a roghnú. Mar sin féin, níor léirigh na Ballstáit i gcónaí conas a bunaíodh an fhéidearthacht. Níl aon táscairí ann maidir le difríochtaí suntasacha i méid na gcostas i measc na mBallstát i gcás fhormhór fhorálacha na Treorach maidir le hÉifeachtúlacht Fuinnimh, cé is moite d’Airteagal 7 (braitheann na costais ar dhearadh agus ar raon feidhme an bhirt). Maidir le comhleanúnachas, tá an Treoir maidir le hÉifeachtúlacht Fuinnimh comhleanúnach ar an iomlán le beartais fuinnimh agus aeráide níos leithne, ach mar sin féin, i ngeall ar na hidirnaisc atá ag dul i méid leis an bhfuinneamh in-athnuaite agus le CTA AE is gá cuíchóiriú a dhéanamh ina leith agus aghaidh a thabhairt ar laghdú an ualaigh riaracháin. Ina theannta sin, is gá forálacha na Treorach maidir le hÉifeachtúlacht Fuinnimh a oiriúnú chun tacú le cuspóirí maidir le dícharbónú agus truailliú nialasach i gcomhthéacs na dtionscnamh faoin gComhaontú Glas don Eoraip. Maidir le breisluach an Aontais, bhí idirghabháil an Aontais ríthábhachtach chun feabhsuithe éifeachtúlachta fuinnimh a bhaint amach ar fud an Aontais. Is léir nach mbeadh an rath céanna ar an scála sin a breathnaíodh murach an sprioc ar leibhéal an Aontais agus na bearta ceangailteacha. Mar sin féin, tá scóip ann roinnt forálacha a neartú agus a chuíchóiriú chun a áirithiú go mbainfear amach na hiarrachtaí is gá leis an Treoir maidir le hÉifeachtúlacht Fuinnimh i bhfianaise sprioc aeráide níos airde an Aontais de 55 % ar a laghad le haghaidh 2030. • Comhairliúcháin leis na páirtithe leasmhara Foilsíodh an treochlár meastóireachta/measúnú tionchair tosaigh an 3 Lúnasa 2020 agus bhí sé ar fáil go dtí an 21 Meán Fómhair 2020. Fuair an Coimisiún 189 bhfreagra, agus thíolaic 99 bpáirtí leasmhar ráitis fhorlíontacha agus faisnéis maidir lena bhfreagraí. Fuarthas an líon is mó freagraí ó chomhlachais ghnó (80 freagra), agus ina dhiaidh sin cuideachtaí (36 fhreagra) agus eagraíochtaí neamhrialtasacha (26 fhreagra). Ina theannta sin, eagraíodh naoi gcruinniú tiomnaithe do na páirtithe leasmhara sa tréimhse ó Mheán Fómhair go Deireadh Fómhair 2020 le grúpaí geallsealbhóirí spriocdhírithe maidir le hábhair shonracha, agus tionóladh cruinniú de ghrúpa saineolaithe ar an Treoir maidir le hÉifeachtúlacht Fuinnimh an 10 Samhain 2020. Ina theannta sin, sheol an Coimisiún an comhairliúchán poiblí ar líne ón 17 Samhain 2020 go dtí an 9 Feabhra 2021, i gcomhréir le rialacha an Choimisiúin maidir le Rialáil Níos Fearr. Cuimsíodh sa suirbhé ceisteanna ilroghnacha agus oscailte a chlúdaigh réimse leathan gnéithe a bhain leis an meastóireacht ex-post agus roghanna le haghaidh athbhreithniú ar an Treoir maidir le hÉifeachtúlacht Fuinnimh. Fuarthas 344 fhreagra san iomlán. Ba iad comhlachais ghnó (132 fhreagra), gnólachtaí aonair agus cuideachtaí (92 fhreagra), agus eagraíochtaí neamhrialtasacha ina dhiaidh sin (34 aighneacht) na grúpaí freagróirí ba mhó a chlúdaíodh. Chuir 21 fhreagróir freagraí isteach mar shaoránach aonair. D’fhreagair 24 údarás poiblí, lena n‑áirítear údaráis náisiúnta as 9 mBallstát (an Chipir, an Eastóin, an Fhionlainn, an Fhrainc , an Ísiltír, an Liotuáin, an tSeicia, an Spáinn agus an tSualainn). Chuir tromlach mór na bpáirtithe leasmhara (86 % de fhreagróirí) in iúl gur cheart ról lárnach a bheith ag éifeachtúlacht fuinnimh maidir le tacú le spriocanna aeráide níos uaillmhianaí le haghaidh 2030 agus maidir le neodracht carbóin an Aontais a bhaint amach faoi 2050. Thacaigh na páirtithe leasmhara den chuid is mó le neartú na Treorach maidir le hÉifeachtúlacht Fuinnimh i ndáil leis sin. Bhí tromlach na bpáirtithe leasmhara (53 %) i bhfabhar spriocanna ceangailteacha éifeachtúlachta fuinnimh, lena n‑áirítear ar an leibhéal náisiúnta (47 %). Chreid páirtithe leasmhara go bhfuil gá le hiarrachtaí breise éifeachtúlachta fuinnimh i bhfoirgnimh (76 %) agus in earnáil an iompair (62 %), agus ina dhiaidh sin sa tionsclaíocht (52 %) agus in TFC (40 %). Cuireadh san áireamh tuairimí na bpáirtithe leasmhara, mar a cuireadh in iúl iad sa chomhairliúchán poiblí agus le linn na gceardlann, agus na roghanna beartais éagsúla ar na réimsí beartais faoi seach á leagan amach sa Mheasúnú Tionchair. I mí an Mheithimh, d’óstáil an Coimisiún Eorpach éisteacht leis na comhpháirtithe sóisialta Eorpacha maidir leis an bpacáiste ‘Fit for 55’. Iarradh ar na comhpháirtithe sóisialta Eorpacha a dtuairimí tosaigh a roinnt maidir leis an bpacáiste seo agus a dtuairimí a chur in iúl maidir leis na bearta agus na sásraí tionlacain a d’fhéadfaí a chur i bhfeidhm chun a chinntiú nach bhfágfar aon duine ar lár. Ardaíodh an gá atá le hidirghníomhaíochtaí níos láidre idir Colún Eorpach na gCeart Sóisialta agus an Comhaontú Glas don Eoraip agus míníodh gur cheart do chuspóirí an dá ghné sin a bheith mar a bheadh dhá bhruach den abhainn chéanna. • Bailiú agus úsáid saineolais Ba é an staidéar tacaíochta COWI an t‑aon chonradh amháin a bhí beartaithe go sainráite chun tacú go díreach le hullmhú an Mheasúnaithe Tionchair. Tá go leor tuarascálacha eile tar éis faisnéis ábhartha a chur ar fáil. I gcás na gceanglas maidir le hiniúchadh fuinnimh rinneadh measúnú sonrach ar na fadhbanna a bhaineann leis an sainmhíniú a úsáidtear in Airteagal 8(4) den Treoir maidir le hÉifeachtúlacht Fuinnimh a chur chun feidhme. • Measúnuithe tionchair Tá an uaillmhian fhoriomlán maidir le coigilteas fuinnimh agus leibhéal na n‑oibleagáidí coigiltis fuinnimh ina n‑iarmhairtí ag cur chuige costéifeachtach chun an uaillmhian fhoriomlán maidir le coigilteas gás ceaptha teasa 55 % a bhaint amach. Is gnéithe breise iad na bearta a ndéantar iniúchadh orthu sa mheasúnú tionchair chun tacú le bearta coigilte fuinnimh agus chun iad a chumasú, ar bearta iad lena n‑éascófar infheistíochtaí i bhfeabhsuithe éifeachtúlachta fuinnimh agus, ar an gcaoi sin, lena laghdófar an costas foriomlán a bhaineann le coigilteas fuinnimh agus na spriocanna maidir le laghdú gás ceaptha teasa. Rinneadh bearta a mheas i ndeich réimse éagsúla nach bhfuil comheisiatach. Tá éagsúlacht ann agus cumhdaítear bearta neamhrialála agus rialála leo. Scrúdaíodh bearta éagsúla rialála a bhfuil éagsúlacht déine ag baint leo. Chun an rogha thosaíochta a shainaithint, tá gá le breithiúnas ar an tionchar is fearr ar gach limistéar i gcodarsnacht leis an iarracht rialála agus leis an ualach riaracháin. Is é príomhthionchar an bhirt go n‑úsáideann an tAontas níos lú fuinnimh gan difear a dhéanamh do sholáthar seirbhísí inmhianaithe. Beidh comhthairbhí amhail slándáil fuinnimh níos fearr agus laghdú ar an tionchar ar an gcomhshaol ag gabháil leis an laghdú sin ar úsáid fuinnimh. Is é is cúis go príomha leis an tionchar níos ísle ar an gcomhshaol ná astaíochtaí truailleán aeir de thart ar 8 % níos ísle, ach táthar ag súil freisin go mbeidh tairbhí comhshaoil ann mar gheall ar an laghdú ar an ngá atá le soláthar breosla, ar riachtanais laghdaithe ar bhonneagar agus ar astaíochtaí níos ísle in uisce, mar shampla ó threalamh imréitigh gáis múcháin. Leis an tacaíocht phoiblí atá spriocdhírithe go hiomchuí d’athchóiriú foirgneamh, is féidir sochair shóisialta shubstaintiúla a bheith ann a bhuí le laghdú ar bhochtaineacht fuinnimh agus feabhsuithe comhchuimseacha ar shláinte an duine. I ngach réimse, táthar ag súil, den chuid is mó, go soláthrófar an coigilteas fuinnimh trí infheistíochtaí coigilte fuinnimh a thugann an costas caipitil ar ais laistigh de chúpla bliain. Cuirtear faisnéis faoi na hamanna aisíocaíochta a bhfuiltear ag súil leo ar fáil de réir earnála agus de réir cineáil infheistíochta. • Oiriúnacht rialála agus simpliú Is Athmhúnlú ar an Treoir é an t‑athbhreithniú. Sainaithníodh sa Mheasúnú Tionchair féidearthachtaí maidir leis an reachtaíocht atá ann cheana a shimpliú agus costais rialála a laghdú agus, ag an am céanna, díriú ar éifeachtacht na modhnuithe atá beartaithe. Má chuirtear deireadh leis an gcur chuige malartach maidir le foirgnimh comhlachtaí poiblí a athchóiriú, simpleofar na forálacha ós rud é nach ndíreodh sé ach ar athchóirithe amháin. Scriostar gnéithe teicniúla sonracha maidir le foirgnimh phoiblí agus roinnt díolúintí ós rud é go rialaítear iad faoin Treoir maidir le Feidhmíocht Fuinnimh Foirgneamh. Trí dheireadh a chur le coinníollachtaí cost-éifeachtúlachta, indéantachta teicniúla nó eacnamaíche maidir le ceanglais éifeachtúlachta fuinnimh sa soláthar poiblí, déanfar cur chun feidhme na gceanglas maidir le héifeachtúlacht fuinnimh a shimpliú, mar go mbeidh feidhm acu go cothrom maidir leis na húdaráis phoiblí uile. Beidh roghanna forbartha agus soláthair TF faoi réir réamhcheadaithe an Bhoird an Choimisiúin Eorpaigh um Theicneolaíocht Faisnéise agus um Chibearshlándáil. A áirithiú go ndíreofar iarrachtaí iniúchóireachta fuinnimh ar úsáideoirí fuinnimh níos mó, beidh coigilteas fuinnimh níos airde go comhréireach ann, rud a d’fhágfadh laghdú suntasach ar an ualach ar ghnólachtaí a bhfuil úsáid fuinnimh níos ísle acu, chomh maith leis an ualach ar údaráis phoiblí a shimpliú, ós rud é go mbeadh critéar níos simplí acu chun measúnú a dhéanamh ar an ngá atá le hiniúchtaí agus ar líon níos lú gnólachtaí a fhíorú. Bheifí ag súil go n‑aisíocfaí na costais chomhlíonta mhéadaithe do na gnólachtaí sin a fhanann faoi raon feidhme na forála trí ghlacadh méadaithe le bearta feabhsaithe costéifeachtacha.

Neartóidh leasuithe na ceanglais faireacháin agus tuairiscithe atá ann cheana, go háirithe maidir le bearta atá dírithe ar bhochtaineacht fuinnimh faoin oibleagáid maidir le coigilteas fuinnimh (Airteagal 8) agus athchóiriú foirgneamh don earnáil phoiblí, rud a chinnteodh torthaí níos éifeachtaí, ach a mbeadh ualach riaracháin níos airde ar údaráis phoiblí mar thoradh orthu freisin. Dá gceanglófaí ceanglais bhreise faireacháin agus tuairiscithe maidir le soláthar poiblí agus conraitheoireacht feidhmíochta fuinnimh chuirfí tuilleadh feabhais ar éifeachtacht na bhforálacha sin, ach d’fhéadfaí an t‑ualach riaracháin a mhéadú go pointe áirithe ar ghnólachtaí agus ar údaráis phoiblí. Mar thoradh ar thuilleadh treorach agus tacaíochta a chur ar fáil i bhfianaise ghníomhaíochtaí na mBallstát, e.g. maidir le feasacht a ardú, tiocfaidh méadú gearrthéarmach ar an ualach riaracháin, ós rud é go mbeadh ar na Ballstáit na feachtais éagsúla faisnéise, na malartuithe eolais nó na scéimeanna tacaíochta a bhunú, ach meastar go mbeidh sé sin éifeachtach ó thaobh costais de sa mheántéarma mar gheall ar choigiltí méadaithe fuinnimh. Níor cheart a chruthú leis na ceanglais tuairiscithe agus faireacháin bhreise a leagtar síos aon chóras nua comhthreomhar tuairiscithe, ach bheidís faoi réir an chreata faireacháin agus tuairiscithe atá ann cheana faoi Rialachán (AE/2018/1999). • Cearta bunúsacha Tá an togra seo ag teacht le hAirteagal 37 den Chairt um Chearta Bunúsacha an Aontais Eorpaigh, lena bhforáiltear nach mór ardleibhéal cosanta don chomhshaol agus feabhsú cháilíocht an chomhshaoil a chomhtháthú i mbeartais an Aontais Eorpaigh agus an méid sin a áirithiú i gcomhréir le prionsabal na forbartha inbhuanaithe. 4. IMPLEACHTAÍ BUISÉADACHA Ní bheidh aon impleacht ar bhuiséad an Aontais de dhroim an Togra. Bheadh costais riaracháin mheasartha ar údaráis phoiblí mar thoradh ar na leasuithe. 5. EILIMINTÍ EILE • Pleananna cur chun feidhme, agus socruithe faireacháin, meastóireachta agus tuairiscithe Tar éis do na comhreachtóirí an Treoir Athmhúnlaithe seo a ghlacadh le linn na tréimhse trasuímh, déanfaidh an Coimisiún na gníomhaíochtaí seo a leanas chun trasuí na Treorach a éascú: –Tábla comhghaoil a dhréachtú a fheidhmíonn mar sheicliosta trasuímh do na Ballstáit agus don Choimisiún araon. –Cruinnithe a eagrú le saineolaithe na mBallstát a bhfuil sé de chúram orthu na codanna éagsúla den Treoir a thrasuí chun plé a dhéanamh ar an gcaoi ar féidir iad a thrasuí agus chun amhras a réiteach, i gcomhthéacs na Treorach maidir le Gníomhaíocht Chuimsitheach maidir le hÉifeachtúlacht Fuinnimh (CA-EED) nó i bhformáid coiste. –Infhaighteacht le haghaidh cruinnithe déthaobhacha agus glaonna leis na Ballstáit i gcás ceist shonrach maidir le trasuí na Treorach. –Tar éis spriocdháta an trasuí, déanfaidh an Coimisiún measúnú cuimsitheach ar cé acu atá nó nach bhfuil an Treoir trasuite go hiomlán agus i gceart ag na Ballstáit. Le Rialachán (AE) 2018/1999 maidir le Rialachas an Aontais Fuinnimh agus Gníomhaíocht Aeráide, bunaíodh creat comhtháite pleanála fuinnimh agus aeráide, creat faireacháin agus tuairiscithe, chun faireachán a dhéanamh ar dhul chun cinn i dtreo na spriocanna aeráide agus fuinnimh i gcomhréir le ceanglais trédhearcachta Chomhaontú Pháras. Bhí ar na Ballstáit a bpleananna comhtháite náisiúnta don fhuinneamh agus don aeráid a chur faoi bhráid an Choimisiúin faoi dheireadh 2019, lena gcumhdaítear na cúig ghné den Aontas Fuinnimh don tréimhse 2021-2030. Ní mór do na Ballstáit tuarascáil a thabhairt gach re bliain ar an dul chun cinn a dhéanfar i gcur chun feidhme na bpleananna agus ina theannta sin, faoin 30 Meitheamh 2023, ní mór dóibh an Coimisiún a chur ar an eolas faoina ndréacht nuashonruithe ar na pleananna, agus beidh na nuashonruithe deiridh le déanamh an 30 Meitheamh 2024. Chumhdófaí leis an nuashonrú sin aon spriocanna nua a chomhaontófar san athbhreithniú ar an Treoir maidir le hÉifeachtúlacht Fuinnimh. Meastar go raibh an córas tuairiscithe seo faoin Rialachán Rialachais éifeachtach maidir le faireachán a dhéanamh ar dhul chun cinn na mBallstát i dtreo rannchuidithe éifeachtúlachta fuinnimh ar leibhéal an Aontais agus ar an leibhéal náisiúnta. Rinneadh foráil maidir leis an togra seo le haghaidh forálacha nua a bhaineann go príomha le ranníocaíochtaí náisiúnta a shocrú, le sásraí chun bearna a líonadh agus le hoibleagáidí tuairiscithe. Ba cheart na tograí sin a aistriú agus a chuíchóiriú le Rialachán Rialachais (AE) 2018/1999, a luaithe a dhéanfar athbhreithniú air chun ceanglais fhorluiteacha a sheachaint. D’fhéadfadh sé gur ghá athmheasúnú a dhéanamh ar roinnt forálacha den Rialachán Rialachais freisin i bhfianaise na n‑athruithe a mholtar sa Treoir seo. Moltar meastóireacht ar leibhéal uaillmhéine Airteagail 4, 5, 6 agus 8 in Airteagal 33 den Treoir athmhúnlaithe seo.

• Doiciméid mhíniúcháin (le haghaidh treoracha) Tugann an Treoir maidir le hÉifeachtúlacht Fuinnimh isteach airteagal nua (Airteagal 3) maidir le céadphrionsabal na hÉifeachtúlachta Fuinnimh chun a chinntiú go gcuirtear an prionsabal i bhfeidhm i gcás inarb ábhartha agus go ndéantar faireachán ceart tríd is tríd. Ní shonraítear sa Treoir an chaoi ar cheart an méid sin a dhéanamh i bhfianaise raon feidhme leathan chur i bhfeidhm an phrionsabail. Chun cur chun feidhme fhorálacha na Treorach maidir le hÉifeachtúlacht Fuinnimh a éascú, eiseoidh an Coimisiún Eorpach moladh do na Ballstáit lena n‑áirítear treoir maidir le conas ba cheart an prionsabal a léirmhíniú agus a chur i bhfeidhm i gcomhthéacsanna éagsúla. Ba cheart go gcuideodh an doiciméad treorach seo le hoibríochtúlacht an phrionsabail. Mar thoradh ar an rialú a thug Cúirt Bhreithiúnais na hEorpa sa Choimisiún vs an Bheilg (cás C-543/17), ní mór do na Ballstáit faisnéis atá soiléir agus beacht go leor a chur leis na fógraí a thugann siad faoi bhearta náisiúnta trasuite, agus na forálacha sin den dlí náisiúnta lena dtrasuitear na forálacha de threoir a thabhairt le fios. Ní mór foráil a dhéanamh maidir leis sin le haghaidh gach oibleagáid, ní hamháin ag ‘leibhéal na n‑airteagal’. • Míniúchán mionsonraithe ar fhorálacha sonracha an togra Is iad seo a leanas na príomhfhorálacha lena ndéantar Treoir 2012/27/AE a athrú go substaintiúil nó lena gcuirtear eilimintí nua leis: Leagtar síos le hAirteagal 1 agus le hAirteagal 4 sprioc cheangailteach mhéadaithe éifeachtúlachta fuinnimh don Aontas maidir le tomhaltas deiridh agus tomhaltas príomhúil, chomh maith le rannchuidithe táscacha náisiúnta maidir le héifeachtúlacht fuinnimh agus cuirtear foirmle ar fáil do na Ballstáit chun a rannchuidithe a ríomh. Leagtar síos spriocanna an Aontais i dtéarmaí an leibhéil tomhaltais deiridh agus phríomhúil fuinnimh atá le baint amach in 2030 agus sloinntear an leibhéal uaillmhéine trí na leibhéil sin a chur i gcomparáid le réamh-mheastacháin na gCás Tagartha 2020 le haghaidh 2030. Léiríonn an leibhéal uaillmhéine a chuirtear in iúl ar bhealach den sórt sin na hiarrachtaí breise i gcomparáid leis na hiarrachtaí atá ar bun nó a léirítear sna Pleananna Náisiúnta Fuinnimh agus Aeráide. Na comparáidí leis an mbonnlíne roimhe sin arb í réamh-mheastacháin Chás Tagartha 2007 le haghaidh 2030 agus luachanna stairiúla ó 2005 í, coinnítear iad sna haithrisí. Tá rannchuidithe náisiúnta táscach i gcónaí ag cur i gcoinne thromlach na mBallstát i leith spriocanna ceangailteacha náisiúnta arna gcur in iúl le linn an chomhairliúcháin phoiblí agus i bhfóraim eile. Mar sin féin, moltar tagarmharcanna agus sásraí nua maidir le bearna seachadta chun na tagarmharcanna sin a moladh sa Rialachán Rialachais a chomhlánú. Tugtar isteach in Airteagal 3 foráil nua maidir leis an bprionsabal um Éifeachtúlacht Fuinnimh ar dtús, chun an bunús dlí a chur ar fáil chun an prionsabal a chur i bhfeidhm, agus an t‑ualach riaracháin á íoslaghdú ag an am céanna. Áirítear ann oibleagáid réitigh éifeachtúlachta fuinnimh a chur san áireamh i gcinntí beartais agus infheistíochta i gcórais fuinnimh agus in earnálacha neamhfhuinnimh, lena n‑áirítear tithíocht shóisialta. Tugtar isteach le hAirteagal 5 oibleagáid don earnáil phoiblí a tomhaltas fuinnimh le haghaidh seirbhísí poiblí agus suiteálacha comhlachtaí poiblí a laghdú. Is féidir é seo a dhéanamh in aon fho-earnáil den earnáil phoiblí, lena n‑áirítear iompar, foirgnimh phoiblí, pleanáil spásúil agus bainistiú uisce agus bainistiú dramhaíola i measc earnálacha eile. Le hAirteagal 6 leathnaítear raon feidhme na hoibleagáide athchóiriúcháin. Cuirfear an oibleagáid i bhfeidhm anois maidir le gach comhlacht poiblí ar gach leibhéal riaracháin agus i ngach earnáil de ghníomhaíochtaí comhlachtaí poiblí, lena n‑áirítear cúram sláinte, oideachas agus tithíocht phoiblí, áit a bhfuil na foirgnimh faoi úinéireacht comhlachtaí poiblí. Tabharfaidh sé sin tairbhí an athchóirithe ar fhoirgnimh phoiblí níos gaire do gach duine i ngach Ballstát agus méadóidh sé líon na n‑athchóirithe san earnáil phoiblí. Tá Airteagal 6 dírithe ar chaighdeán fuinnimh na bhfoirgneamh maidir lena mbeith beagnach saor ó astaíochtaí carbóin (NZEB) a chomhlíonadh, ar caighdeán feabhsaithe é ó thaobh costais de le haghaidh athchóirithe. Tá an ráta athchóirithe fós 3 % ar a laghad, arb é an comhainmneoir is ísle i gcomhair íosráta athchóirithe é, cé go n‑aithnítear go bhfuil ceanglais agus caighdeáin athchóiriúcháin níos airde don earnáil phoiblí glactha cheana féin ag roinnt Ballstát, réigiún agus cathracha. Ar deireadh, scriostar na roghanna eile a lig do na Ballstáit coigilteas fuinnimh comhchosúil a bhaint amach trí bhearta eile seachas trí athchóiriú. Féadfaidh na bearta sin leanúint de bheith ag áireamh na n‑oibleagáidí coigiltis fuinnimh faoi Airteagal 8 agus féadfaidh siad rannchuidiú leis an oibleagáid faoi Airteagal 8 a bhaint amach. Is é is aidhm d’Airteagal 6 athchóiriú a dhéanamh i gcomhréir leis an Straitéis 'Rabharta Athchóiriúcháin’. Le hAirteagal 7 neartaítear na forálacha soláthair phoiblí tríd an oibleagáid a leathnú chun na ceanglais éifeachtúlachta fuinnimh a chur san áireamh ar leibhéil uile an riaracháin phoiblí, agus trí dheireadh a chur le coinníollachtaí maidir le héifeachtúlacht costais agus maidir le hindéantacht theicniúil agus eacnamaíoch. Áireofar sna leasuithe foráil go bhféadfaidh na Ballstáit a cheangal ar chomhlachtaí poiblí gnéithe an gheilleagair chiorclaigh agus critéir um sholáthar poiblí glas a mheas i gcleachtais soláthair phoiblí nuair is iomchuí. Ceanglófar ar na Ballstáit tacú le comhlachtaí poiblí trí threoirlínte agus modheolaíochtaí a sholáthar maidir le measúnú ar chostais saolré, agus trí ionaid tacaíochta inniúlachta a chur i bhfeidhm agus trí úsáid a bhaint as soláthar comhiomlánaithe agus soláthar digiteach. Cheanglófaí ar na Ballstáit faisnéis a fhoilsiú maidir le tairiscintí arna mbua (i gcomhréir leis na tairseacha a leagtar amach sna treoracha maidir le soláthar poiblí). Mar chuid de ról eiseamláireach na hearnála poiblí 7, áirítear freisin foráil go bhféadfaidh údaráis chonarthacha a cheangal ar na húdaráis chonarthacha go nochtar sna tairiscintí acmhainneacht téite domhanda foirgneamh nua (táscaire uimhriúil in kgCO2e/m² (achar an urláir atá úsáideach) le gach céim saolré arb é an meán é ar feadh bliana de thréimhse staidéir thagartha 50 bliana), go háirithe i gcás foirgneamh nua os cionn 2000 méadar cearnach. Tá sé nasctha le foráil atá dírithe ar fheasacht a mhéadú ar an ngeilleagar ciorclach agus ar shaolré iomlán na n‑astaíochtaí carbóin i gcleachtais soláthair phoiblí. Le leasuithe ar Airteagal 8, méadaítear go 1.5 % an oibleagáid choigiltis fuinnimh bhliantúil i gcás na mBallstát uile (an Chipir agus Málta san áireamh), agus áirítear leo ceanglais shonracha chun an bhochtaineacht fuinnimh a mhaolú. Ceanglaítear leis bearta beartais a chur chun feidhme mar thosaíocht i measc custaiméirí leochaileacha agus úsáideoirí deiridh, i measc daoine a bhfuil tionchar ag bochtaineacht fuinnimh orthu agus, i gcás inarb infheidhme, i measc daoine a bhfuil cónaí orthu i dtithíocht shóisialta, agus an úsáid is fearr is féidir a bhaint as maoiniú poiblí agus, i gcás inarb infheidhme, an úsáid is fearr is féidir a bhaint as ioncam lamháltais an Chóras i ndáil le Trádáil Astaíochtaí. Ceanglaítear le hAirteagal 8 ar na Ballstáit a áirithiú nach mbeidh éifeachtaí díobhálacha ag meascán náisiúnta beartas ar chustaiméirí leochaileacha agus ar úsáideoirí deiridh, ar dhaoine a bhfuil tionchar ag bochtaineacht fuinnimh orthu agus, i gcás inarb infheidhme, ar dhaoine atá ina gcónaí i dtithíocht shóisialta agus go maolófar agus go laghdóidh na beartais sin an bhochtaineacht fuinnimh. Le hAirteagal 8 ceanglaítear ar na Ballstáit sciar den mhéid iomlán coigiltis fuinnimh úsáide deiridh is gá a bhaint amach i measc custaiméirí leochaileacha agus úsáideoirí deiridh, i measc daoine a bhfuil tionchar ag bochtaineacht fuinnimh orthu agus, i gcás inarb infheidhme, i measc daoine atá ina gcónaí i dtithíocht shóisialta. Le hAirteagal 8 bunaítear sásra maidir le bearna seachadta i ndáil leis an méid coigiltis fuinnimh is gá a bhaint amach i dtréimhse oibleagáide ar leith. Ní fhoráiltear leis an oibleagáid coigiltis fuinnimh go gcuirfear na solúbthachtaí i bhfeidhm chun an méid coigiltis fuinnimh is gá a ríomh de rogha eile amhail ón 1 Eanáir 2024 (Airteagal 8(6) go (9)). In Airteagal 9 áirítear oibreoirí córas tarchurtha mar pháirtithe faoi oibleagáid ionchasacha, agus ceadaítear do na Ballstáit a cheangal ar pháirtithe faoi oibleagáid méid coigiltis fuinnimh a bhaint amach i measc custaiméirí leochaileacha agus úsáideoirí deiridh, daoine a ndéanann bochtaineacht fuinnimh difear dóibh agus, i gcás inarb infheidhme, daoine a bhfuil cónaí orthu i dtithíocht shóisialta. In Iarscríbhinn V eisiatar cuntasacht na coigilte fuinnimh ó bhearta beartais maidir le teicneolaíochtaí díreacha dócháin breoslaí iontaise a úsáid, agus soiléirítear ann nach n‑áirítear laghdú ar úsáid fuinnimh trí bhearta faoin Treoir maidir le Trádáil Astaíochtaí mar chuid de chomhlíonadh na hoibleagáide coigiltis fuinnimh, agus neartaítear an ceanglas breisíochta maidir le bearta cánachais. Aistrítear in Airteagal 11 an critéar maidir le hiniúchtaí fuinnimh agus córais bainistithe fuinnimh ó chineál na bhfiontar chuig na leibhéil ídithe fuinnimh agus ceanglaítear leis go dtabharfaidh lucht bainistíochta na cuideachta toiliú i leith na moltaí iniúchóireachta. Ceanglaítear leis freisin córais bhainistíochta fuinnimh a bheith ag na cuideachtaí is mó a úsáideann fuinneamh, ar dócha go mbeidh siad níos éifeachtaí chun a chinntiú go ndéanfar tuilleadh infheistíochtaí coigilte fuinnimh a spárálfar ar chostas cé gur dócha go mbeidh ualach foriomlán costais níos ísle ar an gcuideachta. Ar deireadh, tugtar isteach leis an Airteagal oibleagáid maidir le faireachán a dhéanamh ar fheidhmíocht fuinnimh lárionad sonraí d’fhonn tacar ‘táscairí inbhuanaitheachta lárionaid sonraí’ a bhunú amach anseo. Le hAirteagal 20 neartaítear an chosaint ar thomhaltóirí lena dtugtar isteach cearta conarthacha bunúsacha maidir le téamh ceantair, fuarú agus uisce te tí, i gcomhréir leis na cearta a tugadh isteach le Treoir (AE) 2019/944 maidir le leictreachas. Le hAirteagal 21 neartaítear na hoibleagáidí i leith tomhaltóirí, go háirithe infhaighteacht agus soláthar faisnéise, na bearta múscailte feasachta agus an chomhairle theicniúil agus airgeadais nó an cúnamh teicniúil agus airgeadais atá ar fáil. Is struchtúir iad ionaid ilfhreastail, pointí teagmhála aonair agus sásraí um réiteach díospóidí lasmuigh den chúirt a chruthú a chuideoidh go mór le custaiméirí agus le húsáideoirí deiridh a chumhachtú. Ar deireadh, áirítear san Airteagal oibleagáidí chun bacainní a bhaineann leis na dreasachtaí deighilte idir tionóntaí agus úinéirí nó i measc úinéirí a shainaithint agus a bhaint. In Airteagal 22 déantar tagairt do choincheap na gcustaiméirí leochaileacha, ar cheart do na Ballstáit é a bhunú de bhun Airteagal 28 agus Airteagal 29 de Threoir (AE) 2019/944 agus Airteagal 3(3) de Threoir 2009/73/CE. In Airteagal 22 ceanglaítear ar na Ballstáit an coincheap sin a bhunú trí úsáideoirí deiridh a chur san áireamh freisin, úsáideoirí nach bhfuil aon chonradh díreach nó aonair acu le soláthróirí fuinnimh. Tugtar isteach le hAirteagal 22 oibleagáid ar na Ballstáit bearta feabhsaithe éifeachtúlachta fuinnimh a chur chun feidhme mar thosaíocht i measc custaiméirí leochaileacha, daoine a bhfuil tionchar ag bochtaineacht fuinnimh orthu agus, i gcás inarb infheidhme, daoine a bhfuil cónaí orthu i dtithíocht shóisialta, an bhochtaineacht fuinnimh a mhaolú. Tá sé de cheangal ar na Ballstáit bearta feabhsaithe éifeachtúlachta fuinnimh a chur chun feidhme chun éifeachtaí dáileacháin a mhaolú ó bheartais agus ó bhearta eile, amhail bearta cánachais arna gcur chun feidhme i gcomhréir le hAirteagal 9 den Treoir seo, nó trádáil astaíochtaí a chur i bhfeidhm faoin Treoir maidir le Scéim Trádála Astaíochtaí an Aontais Eorpaigh, agus chun cur i bhfeidhm na n‑uirlisí cumasúcháin, cistiúcháin agus airgeadais a chothú. Le hAirteagal 22 neartaítear ról na líonraí saineolaithe. Leagtar síos le hAirteagal 23 agus le hAirteagal 24 pleanáil níos doichte agus obair leantach a dhéanamh i leith measúnuithe cuimsitheacha maidir le téamh agus fuarú, lena n‑áirítear leibhéil áitiúla agus réigiúnacha a chur chun cinn. Tugtar isteach leis na hAirteagail íoscheanglais maidir le córais éifeachtúla téimh agus fuaraithe ceantair, ceanglais costais is tairbhe níos leithne agus oibleagáidí níos leithne maidir le hathúsáid dramhtheasa. Méadófar na híoscheanglais maidir le téamh ceantair éifeachtúil de réir a chéile d’fhonn soláthar iomlán dícharbónaithe téimh nó fuaraithe a áirithiú i gcórais éifeachtúla téimh nó fuaraithe ceantair faoi 2050. Déanfar na ceanglais maidir leis an gcomhghiniúint ardéifeachtach a chomhlánú le critéar maidir le hastaíochtaí díreacha CO2 ón gcomhghiniúint, nuair nach ndéantar é sin a spreagadh le foinsí inathnuaite ná le dramhaíl. Soiléirítear agus feabhsaítear in Airteagal 25 ról na nÚdarás Rialála Náisiúnta i gcur chun feidhme an phrionsabail ‘tús áite don éifeachtúlacht fuinnimh’ i bpleanáil agus oibriú na líonraí fuinnimh. Baineann sí úsáid freisin as an eolas atá ag ENTSO-E, ENTSOG agus Eintiteas OCD an Aontais chun faireachán a dhéanamh ar dhul chun cinn. I ngeall ar líon an-ard oibreoirí córais, is fearr cur chuige indíreach.

Soiléirítear agus treisítear in Airteagal 26 na forálacha maidir le hinfhaighteacht i dtaca le scéimeanna cáilíochta, creidiúnaithe agus deimhniúcháin do sholáthraithe seirbhísí fuinnimh éagsúla, d’iniúchóirí fuinnimh, do bhainisteoirí agus do shuiteálaithe fuinnimh. Cuirfidh forálacha nua de cheangal ar na Ballstáit measúnú a dhéanamh ar na scéimeanna gach ceithre bliana ó mhí na Nollag 2024 ar aghaidh. Le hAirteagal 27 tugtar isteach ceanglais bhreise chun glacadh na conraitheoireachta feidhmíochta fuinnimh a mhéadú. Tugtar isteach le hAirteagal 28 ceanglas ar na Ballstáit tuairisciú a dhéanamh ar infheistíochtaí éifeachtúlachta fuinnimh, lena n‑áirítear tuairisciú a dhéanamh ar chonarthaí feidhmíochta fuinnimh arna dtabhairt i gcrích (mar chuid den Rialachán Rialachais). Beidh ar na Ballstáit sásraí cúnaimh um fhorbairt tionscadal a chur ar bun ar an leibhéal náisiúnta, ar an leibhéal réigiúnach agus ar an leibhéal áitiúil chun infheistíochtaí éifeachtúlachta fuinnimh a chur chun cinn chun cabhrú leis na spriocanna éifeachtúlachta fuinnimh níos airde a bhaint amach. 🡻 2012/27/EU (oiriúnaithe) 2021/0203 (COD) Togra le haghaidh TREOIR Ó PHARLAIMINT NA hEORPA AGUS ÓN gCOMHAIRLE maidir le héifeachtúlacht fuinnimh, lena leasaítear Treoir 2009/125/CE agus Treoir 2010/30/AE agus lena n-aisghairtear Treoir 2004/8/CE agus Treoir 2006/32/CE (athmhúnlú) (Téacs atá ábhartha maidir le LEE) TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 194(2) de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na Parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa, Ag féachaint don tuairim ó Choiste na Réigiún, Ag gníomhú dóibh i gcomhréir leis an ngnáthnós imeachta reachtach, De bharr an mhéid seo a leanas: ⇩ nua

(1)Rinneadh Treoir 2012/27/AE ó Pharlaimint na hEorpa agus ón gComhairle a leasú go suntasach roinnt uaireanta. Ós rud é go bhfuil tuilleadh leasuithe le déanamh uirthi, ba cheart an Treoir sin a athmhúnlú ar mhaithe le soiléireacht. 🡻 2012/27/AE aithris 1 (oiriúnaithe) The Union is facing unprecedented challenges resulting from increased dependence on energy imports and scarce energy resources, and the need to limit climate change and to overcome the economic crisis. Energy efficiency is a valuable means to address these challenges. It improves the Union’s security of supply by reducing primary energy consumption and decreasing energy imports. It helps to reduce greenhouse gas emissions in a cost-effective way and thereby to mitigate climate change. Shifting to a more energy-efficient economy should also accelerate the spread of innovative technological solutions and improve the competitiveness of industry in the Union, boosting economic growth and creating high quality jobs in several sectors related to energy efficiency. 🡻 2012/27/AE aithris 2 (oiriúnaithe) The Conclusions of the European Council of 8 and 9 March 2007 emphasised the need to increase energy efficiency in the Union to achieve the objective of saving 20 % of the Union’s primary energy consumption by 2020 compared to projections. The conclusions of the European Council of 4 February 2011 emphasised that the 2020 20 % energy efficiency target as agreed by the June 2010 European Council, which is presently not on track, must be delivered. Projections made in 2007 showed a primary energy consumption in 2020 of 1842 Mtoe. A 20 % reduction results in 1474 Mtoe in 2020, i.e. a reduction of 368 Mtoe as compared to projections. 🡻 2012/27/AE aithris 3 (oiriúnaithe) The Conclusions of the European Council of 17 June 2010 confirmed the energy efficiency target as one of the headline targets of the Union’s new strategy for jobs and smart, sustainable and inclusive growth (‘Europe 2020 Strategy’). Under this process and in order to implement this objective at national level, Member States are required to set national targets in close dialogue with the Commission and to indicate, in their National Reform Programmes, how they intend to achieve them. 🡻 2012/27/AE aithris 4 (oiriúnaithe) The Commission Communication of 10 November 2010 on Energy 2020 places energy efficiency at the core of the Union energy strategy for 2020 and outlines the need for a new energy efficiency strategy that will enable all Member States to decouple energy use from economic growth. 🡻 2012/27/AE aithris 5 (oiriúnaithe) In its resolution of 15 December 2010 on the Revision of the Energy Efficiency Action Plan, the European Parliament called on the Commission to include in its revised Energy Efficiency Action Plan measures to close the gap to reach the overall Union energy efficiency objective in 2020. 🡻 2012/27/AE aithris 6 (oiriúnaithe) One of the initiatives of the Europe 2020 Strategy is the flagship resource-efficient Europe adopted by the Commission on 26 January 2011. This identifies energy efficiency as a major element in ensuring the sustainability of the use of energy resources.

🡻 2012/27/AE aithris 7 (oiriúnaithe) The Conclusions of the European Council of 4 February 2011 acknowledged that the Union energy efficiency target is not on track and that determined action is required to tap the considerable potential for higher energy savings in buildings, transport, products and processes. Those conclusions also provide that the implementation of the Union energy efficiency target will be reviewed by 2013 and further measures considered if necessary. 🡻 2012/27/AE aithris 8 (oiriúnaithe) On 8 March 2011, the Commission adopted its Communication on an Energy Efficiency Plan 2011. The Communication confirmed that the Union is not on track to achieve its energy efficiency target. This is despite the progress in national energy efficiency policies outlined in the first National Energy Efficiency Action Plans submitted by Member States in fulfilment of the requirements of Directive 2006/32/EC of the European Parliament and of the Council of 5 April 2006 on energy end-use efficiency and energy services . Initial analysis of the second Action Plans confirms that the Union is not on track. To remedy that, the Energy Efficiency Plan 2011 spelled out a series of energy efficiency policies and measures covering the full energy chain, including energy generation, transmission and distribution; the leading role of the public sector in energy efficiency; buildings and appliances; industry; and the need to empower final customers to manage their energy consumption. Energy efficiency in the transport sector was considered in parallel in the White Paper on Transport, adopted on 28 March 2011. In particular, Initiative 26 of the White Paper calls for appropriate standards for CO2 emissions of vehicles in all modes, where necessary supplemented by requirements on energy efficiency to address all types of propulsion systems. 🡻 2012/27/AE aithris 9 (oiriúnaithe) On 8 March 2011, the Commission also adopted a Roadmap for moving to a competitive low carbon economy in 2050, identifying the need from this perspective for more focus on energy efficiency. 🡻 2012/27/AE aithris 10 (oiriúnaithe) In this context it is necessary to update the Union’s legal framework for energy efficiency with a Directive pursuing the overall objective of the energy efficiency target of saving 20 % of the Union’s primary energy consumption by 2020, and of making further energy efficiency improvements after 2020. To that end, this Directive should establish a common framework to promote energy efficiency within the Union and lay down specific actions to implement some of the proposals included in the Energy Efficiency Plan 2011 and achieve the significant unrealised energy saving potentials it identifies. 🡻 2012/27/AE aithris 11 (oiriúnaithe) Decision No 406/2009/EC of the European Parliament and of the Council of 23 April 2009 on the effort of Member States to reduce their greenhouse gas emissions to meet the Community’s greenhouse gas emission reduction commitments up to 2020 requires the Commission to assess and report by 2012 on the progress of the Union and its Member States towards the objective of reducing energy consumption by 20 % by 2020 compared to projections. It also states that, to help Member States meet the Union’s greenhouse gas emission reduction commitments, the Commission should propose, by 31 December 2012, strengthened or new measures to accelerate energy efficiency improvements. This Directive responds to this requirement. It also contributes to meeting the goals set out in the Roadmap for moving to a competitive low carbon economy in 2050, in particular by reducing greenhouse gas emissions from the energy